**Izziņa par atzinumos sniegtajiem iebildumiem**

par Ministru kabineta noteikumu projektu

“Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”

(VSS – 1058)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Noteikumu projekta 14.punkts  14. Valdes vai padomes locekļu kandidātiem izvirzāmās minimālās prasības:  14.1. valsts valodas un vismaz vienas Eiropas Savienības oficiālās valodas zināšanas valdes vai padomes locekļa uzdevumu profesionālai izpildei nepieciešamā apjomā; | **Latvijas Lielo pilsētu asociācija**  (01.11.2019. atzinums)  5.iebildums  **Nepieciešams izvērtēt, vai valdes locekļu kandidātiem, piemēram, mazā kapitālsabiedrībā, kas darbojas tikai Latvijas tirgū, kā minimālā prasība nosakāma vismaz vienas Eiropas Savienības oficiālās valodas pārzināšana.** Pastāv risks, ka personas nepietiekamu valodas prasmju dēļ tiek zaudēts valdes locekļa kandidāts, kurš ir profesionāls, ar labu līdzšinējā darba pieredzi. Šādas prasības izvirzīšana būtu atstājama kapitāla daļu turētāja vai padomes kompetencē. Ja minētās prasības noteikšana tiek atstāta kapitāla daļu turētāja vai padomes kompetencē, tad ieteicams prasības valdes locekļu kandidātiem nošķirt no prasībām padomes locekļu kandidātiem. | **Nav ņemts vērā**  Vienas ES oficiālās valodas zināšanas ir nepieciešamas, lai veicinātu sadarbību, pieredzes apmaiņu ar līdzīgām kapitālsabiedrībām citās ES dalībvalstīs, kā arī, lai iepazītos ar informāciju par starptautiskiem labās prakses piemēriem kapitālsabiedrību pārvaldības jautājumos. **Vēršam uzmanību, ka amata pienākumu pildīšanai nepieciešamo valodas prasību līmeni nosaka kapitāla daļu turētājs.** | Iebildums tiek uzturēts ar 11.12.2019. atzinumu. |  |
| **Latvijas Pašvaldību savienība**  pievienojas iebildumam ar 11.12.2019. atzinumu. |
|  | Noteikumu projekta  2. pielikums  3.sadaļas “Pieredze” daļa “Līdzšinējā darba pieredze”.  Darba pieredze, kas atbilst vienam no šādiem kritērijiem:  3.1.1. vismaz triju gadu pieredze vidējas vai lielas kapitālsabiedrības valdes vai padomes locekļa amatā, vēlams, biržā kotētā vai starptautiskā uzņēmumā;  3.1.2. vismaz triju gadu pieredze vadošā amatā institūcijā, kas atbildīga par jomas politikas veidošanu;  3.1.3. vismaz 10 gadu starptautiski atzīta pētniecības vai konsultāciju pieredze ar uzņēmuma darbību saistītā jomā vadošā akadēmiskā personāla amatā (asociētais profesors, profesors, vadošais pētnieks) | **Latvijas Lielo pilsētu asociācija**  (01.11.2019. atzinums)  18.iebildums  **Iebilstam. Noteikumu projekta 2. pielikumā ir jāsamazina prasības, kas attiecībā uz darba pieredzi tiek izvirzītas padomes locekļu amatu kandidātiem, jo tās ir absurdas, pašvaldību gadījumā utopiskas un nepamatoti sašaurina iespējamo kandidātu loku. Pašvaldību gadījumā pilnīgi visas ir faktiski nereāli izpildāmas.** | **Nav ņemts vērā**  PKC ieskatā, padomei nepieciešams nodrošināt zināšanas un pieredzi noteikumu projekta 25.punktā minētajās jomās, bet ne jebkura vadoša amata ieņemšana rada iespēju kandidēt konkrētas valsts kapitālsabiedrības padomes locekļa amatam. Samazināta prasība 3.1.3. (tagad) 3.2.3 uz vismaz 5 gadiem. | Iebildums tiek uzturēts ar 11.12.2019. atzinumu. |  |
| **Latvijas Pašvaldību savienība**  pievienojas iebildumam ar 11.12.2019. atzinumu. |
|  | Noteikumu projekta 28.punkts  28. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, kas saskaņots ar nominācijas komisiju, uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas interneta vietnē. | **Tieslietu ministrija**  (05.11.2019. atzinums)    6.iebildums  Lai nodrošinātu informācijas plašāku pieejamību, aicinām projekta 28. punktu papildināt ar nepieciešamību sludinājumu par vakanto valdes vai padomes locekļa amatu publicēt oficiālajā izdevumā “Latvijas Vēstnesis”. | **Nav ņemts vērā**  Noteikumu projekts minimālo vietņu uzskaitījumu, kur publicējams sludinājums, taču tas neaizliedz sludinājuma izvietošanu arī citviet, t.sk. arī oficiālajā izdevumā “Latvijas Vēstnesis”. | Iebildums tiek uzturēts ar 05.12.2019. atzinumu. | Skatīt projekta 29.punktu. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | **Starpinstitūciju saskaņošanas sanāksme 2019.gada 28.novembrī (ar pārtraukumu līdz 2.decembrim) un 2.decembrī** | |
|  |  | |
| Saskaņošanas dalībnieki | Baltijas Korporatīvās pārvaldības institūta Latvijas pārstāvniecība, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Latvijas Lielo pilsētu asociācija, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija, biedrība “Reģionālo attīstības centru apvienība” | |
|  |  |  |
| Saskaņošanas dalībnieki izskatīja šādu ministriju  (citu institūciju) iebildumus | Baltijas Korporatīvās pārvaldības institūta Latvijas pārstāvniecība, Ekonomikas ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Lielo pilsētu asociācija | |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Par noteikumu projekta apvienošanu ar Ministru kabineta  2015. gada 9. jūnija noteikumiem Nr. 293 “Valsts tiešās pārvaldes iestāžu vadītāju atlases kārtība” | **Vides aizsardzības un reģionālās attīstības ministrija**  (04.11.2019. atzinums)  1. iebildums  Lai nodrošinātu ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu 2020” apstiprinātā Valsts pārvaldes reformu plānā 2020 (turpmāk - plāns) iekļauto uzdevumu attiecībā uz virzību uz “Nulles birokrātiju”, samazinot normatīvo aktu daudzumu, kuri regulē līdzīgus jautājumus, lūdzam izvērtēt iespēju noteikumu projektu apvienot ar Ministru kabineta  2015. gada 9. jūnija noteikumiem Nr. 293 “Valsts tiešās pārvaldes iestāžu vadītāju atlases kārtība” (turpmāk – Noteikumi Nr. 293). | **Saskaņots ar** 11.12.2019. atzinumu  Ar noteikumu projektu tiek aizstāti Ministru kabineta 2015.gada 22.decembra noteikumi Nr.686 “Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome”, kuri zaudēs spēku ar 2020.gada 1.janvāri. Līdz ar to ietekme uz normatīvo aktu daudzumu ir neitrāla. |  |
|  | **Par noteikumu projekta**  **VIII. nodaļas “Koordinācijas institūcijas sadarbība ar kapitāla daļu turētāju, papildu prasības centralizētai valsts kapitālsabiedrību padomes locekļu atlasei” pilnveidošanu** | **Vides aizsardzības un reģionālās attīstības ministrija**  (04.11.2019. atzinums)  5.iebildums  Lai Koordinācijas institūcija nodrošinātu vienotu pieeju visām kapitālsabiedrībām organizējot centralizētu valsts kapitālsabiedrību padomes locekļu kandidātu atlasi, lūdzam:  5.1. papildināt noteikumu projektu ar noteiktu padomes locekļu atlases procesu (cik konkursā ir kārtas, ko nominācijas komisija dara katrā kārtā, kā tiek veikta vērtēšana), līdzīgi kā tas ir noteikts Noteikumos Nr. 293 un atrunāt, kādās jomās padomes locekļu atlasē tiek iesaistīti personāla atlases konsultanti. Vienlaikus lūdzam paredzēt, ka konsultantu pakalpojumu izmaksas tiek segtas no Koordinācijas institūcijas budžeta, nevis kapitālsabiedrības budžeta. Centralizētu personāla atlases pakalpojuma nodrošināšana padomes locekļu atlasei nodrošinās vienotu pieeju visos konkursos, kā arī samazinās kopējās izmaksas pakalpojumam un nodrošinās Plānā iekļauto uzdevumu attiecībā uz atbalsts funkciju centralizēšanu iepirkumu jomā;  5.2. noteikumu projektā paredzēt, ka Koordinācijas institūcija ne tikai nodrošina kandidātu atlases un novērtēšanas procesa dokumentēšanu, bet arī izdod rīkojumu par nominācijas komisijas sastāvu, publicē sludinājumu Nodarbinātības valsts aģentūras vakanču datubāzē, organizē saziņu ar kandidātiem atlases procesa laikā, kā arī informē par konkursa norisi un rezultātiem. Attiecīgi lūdzam precizēt attiecīgos noteikumu projekta punktus, kuros ir paredzēts minētais regulējums. | **Saskaņots ar** 11.12.2019. atzinumu  PKC uzskata, ka to nav iespējams noteikt noteikumos, jo atkarīgs no personāla atlases konsultanta apjoma iesaistes.  Piemēram, kompetences tiek noteiktas atsevišķā intervijā vai konsultantam, piedaloties intervijā.  PKC nevar segt konsultantu pakalpojumu izmaksas, jo tam nav iedalīti finanšu resursi.  Vienlaikus vēršam uzmanību, ka informāciju sagatavo nominācijas komisija, ko iesniedz kapitāla daļu turētājam, kad pieņem lēmumu, tiek sniegta informācija par procesa rezultātiem. |  |
|  | Par anotācijas papildināšanu | **Vides aizsardzības un reģionālās attīstības ministrija**  (04.11.2019. atzinums)  4.iebildums  Lūdzam anotācijā skaidrot, kāpēc noteikumu projekta 14.1. apakšpunktā ir noteikta prasība par vismaz vienas Eiropas Savienības oficiālās valodas zināšanu, kaut šobrīd spēkā esošajos Ministru kabineta noteikumus ir prasība par svešvalodas zināšanu. Minētais regulējums sašaurina pretendentu loku un, iespējams, citu svešvalodu zināšanas ir nepieciešamas tieši kapitālsabiedrības darbības nodrošināšanai. | **Saskaņots ar** 11.12.2019. atzinumu |  |
|  | **Noteikumu projekta 46.punkts**  46. Vienošanos ar personāla atlases konsultantu par personāla atlases pienākumu izpildi slēdz un ar to izpildi saistīto izdevumu segšanu veic kapitālsabiedrība. | **Satiksmes ministrija**  (05.11.2019. atzinums)  9.iebildums   1. Noteikumu projekta 46.punktā lūdzam pārskatīt personāla atlases kompānijas piesaistes procesu, jo kapitālsabiedrība personāla atlases konsultantu var piesaistīt, veicot publisku iepirkumu procedūru. Ierosinām Pārresoru koordinācijas centram apsvērt iespēju organizēt kopīgo iepirkumu atbilstoši Publisko iepirkumu likuma 17.pantā noteiktajam.   10.iebildums  Precizēt, kura kapitālsabiedrība slēdz vienošanos ar personāla atlases konsultantu un sedz attiecīgos izdevumu. Vēršam uzmanību, ka formulējums ‘’kapitālsabiedrība’’ var radīt neprecizitātes piemērojot Noteikumu projektā paredzēto regulējumu, kad tiek noteikta kompetence attiecībās starp publiskas personas kapitālsabiedrību un tās atkarīgo kapitālsabiedrību.  Lūdzam skaidrot, vai tiek rekomendēti kādi principi, pēc kādiem izvēlās šo personāla atlases konsultantu? | **Daļēji ņemts vērā.**  Saskaņots ar 11.12.2019. atzinumu.  Skatīt pamatojumu pie iebilduma Nr.4.  Par personāla atlases kompānijas izvēles principiem detalizētāks skaidrojums tiks sniegts vadlīnijās. |  |
|  | Par noteikumu projekta 1.2. apakšpunkta svītrošanu  “1.2.kārtību, kādā notiek koordinācijas institūcijas sadarbība ar valsts kapitāla daļu turētāju;” | **Ekonomikas ministrija**  (15.11.2019. atzinums)  1.iebildums  Pamatojoties uz Ministru kabineta noteikumu 2009.gada 3.februāra noteikumi Nr.108 “Normatīvo aktu sagatavošanas noteikumi” (turpmāk – Noteikumi Nr.108) 100.2.apakšpunktu lūgums svītrot Noteikuma projekta 1.2.apakšpunktu. | **Panākta vienošanās**  **starpministriju sanāksmē.**  Iebildums netiek uzturēts. | Noteikumu punkts netiek svītrots. |
|  | Par noteikumu projekta 2.punkta svītrošanu | **Ekonomikas ministrija**  (15.11.2019. atzinums)  2.iebildums  Ņemot vērā, ka Noteikuma projekts ir jāizstrādā pamatojoties uz Publiskas personas kapitāla daļu un kapitālsabiedrību pārvaldības likumā (turpmāk – Kapitālsabiedrību pārvaldības likums) sniegto deleģējumu un tajā jau ir noteikts likuma mērķis (skatīt likuma 2.pantu), lūdzam izvērtēt svītrot Noteikuma projekta 2.punktu. | **Panākta vienošanās starpministriju sanāksmē.**  Iebildums netiek uzturēts. | Noteikumu punkts netiek svītrots. |
|  | Par noteikumu projekta  II. sadaļas un VIII. sadaļas apvienošanu | **Ekonomikas ministrija**  (15.11.2019. atzinums)  5.iebildums  Lai nodrošinātu Noteikumu projekta pārskatāmību un ērtāku piemērošanu un pamatojoties uz Noteikumu Nr.108 2.4.punktu, lūdzam apvienot II. sadaļu “Nominācijas procesa uzsākšana, kandidātiem nepieciešamo kompetenču un profesionālās pieredzes prasību apraksta sagatavošana” un VIII. sadaļu “Koordinācijas institūcijas sadarbība ar kapitāla daļu turētāju, papildu prasības centralizētai valsts kapitālsabiedrību padomes locekļu atlasei”, jo pašlaik atsevišķi Noteikumu projekta punkti pēc būtības dublējas, piemēram, Noteikuma projekta 9. un 42.punkts. | **Ņemts vērā**  No projekta izslēgta VIII sadaļa. |  |
|  | Par noteikumu projekta 9.punkta (42.punkta) un 10.punkta (43.punkta) dublēšanos  **9. punkts**  9. Kapitāla daļu turētājs vai padome sagatavo valdes locekļu kandidātiem izvirzāmās prasības, kas ietver arī nepieciešamās kompetences un profesionālo pieredzi, informāciju par esošo situāciju kapitālsabiedrībā, tās stratēģiju (kopsavilkumu), mērķiem un izaicinājumiem, informāciju par personāla atlases konsultanta iesaistes apjomu, izmantojamām metodēm un iesniedz to nominācijas komisijai.  **42.punkts**  42. Nodrošinot valsts kapitālsabiedrību padomes locekļu centralizēto atlasi, kapitāla daļu turētājs sagatavo padomes locekļiem nepieciešamo kompetenču un profesionālās pieredzes prasību aprakstu, informāciju par esošo situāciju valsts kapitālsabiedrībā, tās stratēģiju (kopsavilkumu), mērķiem un izaicinājumiem, informāciju par personāla atlases konsultanta iesaistes apjomu, izmantojamām metodēm un iesniedz tos koordinācijas institūcijai.  **10.punkts**  Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās.  **43.punkts**  Koordinācijas institūcija desmit darba dienu laikā pēc šo noteikumu 42. punktā norādītās informācijas saņemšanas, valsts kapitālsabiedrības padomes locekļu kandidātu atlasei un novērtēšanai izveido nominācijas komisiju, kurā ar balsstiesībām iekļauj ne vairāk kā divus valsts kapitāla daļu turētāja izvirzītos pārstāvjus, vienu koordinācijas institūcijas pārstāvi un ne vairāk kā trīs neatkarīgos ekspertus ar balsstiesībām. Lai nodrošinātu kandidātu atbilstības novērtēšanas procesa caurskatāmību, nominācijas komisijas darbā piesaista ne vairāk kā trīs novērotājus ar padomdevēja tiesībām. | **Tieslietu ministrija**  (05.11.2019. atzinums)  3.iebildums   Ņemot vērā, ka normatīvos aktus raksta lakoniski, lūdzam izvērtēt iespēju precizēt regulējumu, kas dublē citus Projektā iekļautos punktus, proti, Projekta 9. punkts dublē 42. punktu un Projekta 10. punkts dublē 43. punktu. | **Ņemts vērā**  No projekta izslēgta VIII sadaļa. |  |
|  | Noteikumu projekta 3.punkts  3. Noteikumi piemērojami valdes un padomes locekļu kandidātu atlasei un novērtēšanai valsts kapitāla daļu, atvasinātas publiskas personas kapitāla daļu pārvaldīšanas gadījumā, tai skaitā atkarīgajās kapitālsabiedrībās. | **Latvijas Lielo pilsētu asociācija**  (01.11.2019. atzinums)  1. iebildums  Ņemot vērā, ka 3.punktā noteikts, ka noteikumi piemērojami arī atkarīgajās kapitālsabiedrībās, **Noteikumu projektu nepieciešams papildināt ar regulējumu, kas būtu piemērojams atkarīgajās kapitālsabiedrībās.** | **Ņemts vērā**  Noteikumu projekts papildināts ar norādi par regulējumu, ka tas piemērojams atkarīgajās kapitālsabiedrībās. | Skatīt projekta 3.punktu. |
|  | Par noteikumu projekta 5.punkta precizēšanu | **Satiksmes ministrija**  (05.11.2019. atzinums)  3.iebildums  Noteikumu projekta 5.punktā vai citā punktā ierosinām precizēt termina “kapitāla daļu turētājs” lietošanu, piemērojot Noteikumu projektā paredzēto regulējumu attiecībā uz atkarīgajām kapitālsabiedrībā, jo Kapitāla daļu likums neskaidro, kas ir kapitāla daļu turētājs atkarīgajās kapitālsabiedrībās. Saskaņā ar Kapitāla daļu likuma 12.pantu “kapitāla daļu turētājs” ir ministrija. | **Ņemts vērā**  Noteikumu projekts papildināts ar skaidrojumu par to, kas veic kapitāla daļu turētāja pienākumus atkarīgajās kapitālsabiedrībās nominācijas procesā. | Papildināts noteikumu 6.punkts (skatīt projektu) |
|  | Noteikumu projekta 10.punkts  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās. | **Latvijas Lielo pilsētu asociācija**  (01.11.2019. atzinums)  2. iebildums  Lai nodrošinātu skaidru un nepārprotamu tiesisko regulējumu, **Noteikumu projektā nepieciešams precizēt, vai komisijas sastāvā var iekļaut kapitāla daļu turētāju vai padomes locekļus** (gadījumā, ja nominēšanas komisiju izveido padome).  Priekšlikums **aizstāt 10. punkta piedāvātājā redakcijā pirmajā teikumā *“ne vairāk kā”* ar *“ne mazāk kā”*.** Ir kapitālsabiedrības, kurās ir vairāk nekā viens kapitāla daļu turētājs, piemēram slimnīcas (6 kapitāla daļu turētāji), kur ir atšķirīgs kapitāla daļu sadalījums, tādēļ rosinām noteikt minimālo skaitu nominācijas komisijā nevis maksimālo, lai nominācijas komisijas izveidotājs vadoties no kapitālsabiedrības lieluma, nozīmīguma u.c. apsvērumiem varētu izveidot komisiju, kura var pieņemt profesionālāko lēmumu. | **Ņemts vērā daļēji**  Papildināts noteikumu projekta 10.punkts, nosakot, ka koordinācijas institūcijas pārstāvis un neatkarīgie eksperti ar balsstiesībām veido nominācijas komisijas vairākumu. | Papildināts noteikumu 10.punkts (skatīt projektu) |
|  | Noteikumu projekta 10.punkts  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās. | **Kultūras ministrija**  (01.11.2019. atzinums)  1.iebildums  Lūdzam Projekta 10.punktā noteikt, ka nominācijas komisijā iekļauj ne vairāk kā trīs kapitāla daļu turētāja vai kapitālsabiedrību padomes pārstāvjus.  Projekta 10.punktā noteikto nominācijas komisijā izvirzīto kapitāla daļu turētāja vai kapitālsabiedrību padomes pārstāvju skaita samazināšana no trīs uz diviem pārstāvjiem uzskatāma par nesamērīgu. Piemēram, nominācijas komisijas sastāvā līdz šim Kultūras ministrija iekļāva arī valdes locekli no citas valsts kapitālsabiedrības, kurā Kultūras ministrija ir valsts kapitāla daļu turētāja, kuram ir liela pieredze gan kapitālsabiedrību pārvaldē, gan jomā, kurā darbojas kapitālsabiedrība, bet kurš nevar nominācijas komisijā tikt iekļauts kā eksperts, jo ir persona, kura ir pakļauta kapitāla daļu turētāja norādījumiem (Projekta 13.punkts). Turpmāk, iekļaujot citas valsts kapitālsabiedrības valdes locekli nominācijas komisijā, pašu valsts kapitāla daļu turētāju komisijā pārstāvēs vairs tikai viens pārstāvis, līdz ar to valsts kapitāla daļu turētāja pārstāvība nominācijas komisijā būs niecīga. | **Ņemts vērā**  Noteikumi nenoteiks ne minimālo, ne maksimālo kapitāla daļu turētāja vai padomes pārstāvju skaitu nominācijas komisijā. Noteikumu 10.punkts papildināts nosakot, ka koordinācijas institūcijas pārstāvis un neatkarīgie eksperti ar balsstiesībām veido nominācijas komisijas vairākumu**.** | Papildināts noteikumu 10.punkts (skatīt projektu) |
|  | Par noteikumu projekta 9. un 42.punkta precizēšanu | **Satiksmes ministrija**  (05.11.2019. atzinums)    4.iebildums  Precizēt Noteikumu projekta 9. un 42.punktu un svītrot vārdus “izmantojamām metodēm”, jo nominācijas komisija izvēlas un nolikumā iekļauj metodes, kuras vispilnīgāk atklāj kandidāta atbilstību definētajiem kritērijiem, un nosaka informācijas apjomu un dokumentus, kas jāiesniedz kandidātiem, atbilstoši Noteikumu projekta 25.punktam. Kā arī papildināt Noteikumu projektu vai anotāciju paskaidrojot plašāk kādas ir Noteikumu projekta 25.punktā minētās “metodes, kuras vispilnīgāk atklāj kandidāta atbilstību definētajiem kritērijiem”. | **Ņemts vērā.**  No 9. punkta svītroti vārdi “izmantojamām metodēm”. Par izmantojamām metodēm skaidrojums sniegts No projekta izslēgta VIII sadaļa.  Par “metodēm”sniegt sksaisrojums Vadlīnijās kapitālsabiedrības valdes un padomes locekļu kandidātu atlasei un izvērtēšanai, kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus”20.punktā. Proti, tās ir pārrunas (arī dažādās valodās), zināšanu pārbaudes testi rakstveidā, prezentēšanas prasmes, kāzusi (modelētu situāciju risināšana), kandidāta redzējuma izklāsts par kapitālsabiedrības attīstību u.c. | Skatīt projekta 9.punktu |
|  | Noteikumu projekta 13.punkts  13. Par neatkarīgu ekspertu vai novērotāju var būt persona, kura nav pakļauta kapitāla daļu turētāja, koordinācijas institūcijas vai kapitālsabiedrības padomes norādījumiem [Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) un [Komerclikuma](https://likumi.lv/ta/id/5490-komerclikums) izpratnē un kura padomdevēja funkcijas veic neitrāli un neatkarīgi, ievērojot šo noteikumu [3. vai 4. pielikumā](https://likumi.lv/ta/id/278668#piel3) minētos nosacījumus. | **Latvijas Lielo pilsētu asociācija**  (01.11.2019. atzinums)  4.iebildums  **Nepieciešams skaidrot, vai Noteikumu projekta 13. punktā noteiktais attiecināms vienīgi uz tieši pakļautu amatpersonu vai arī uz jebkuru atvasinātas publiskas personas** (ja šajā punktā kapitāla daļu turētājs tiek uzskatīts nevis kā pārstāvis, bet institūcija) **iestādes darbinieku.** Vai tā kā pašvaldības gadījumā, piemēram, kapitāla daļu turētājs kā institūcija ir pati pašvaldība, kas šīs normas izpratnē nozīmē, ka par neatkarīgu ekspertu nebūtu atzīstams neviens pašvaldības darbinieks/amatpersona? Šajā gadījumā pašvaldībās kļūst problemātiska arī Noteikumu projekta 10. punkta piemērošana, ka kapitāla daļu turētāja pārstāvji var būt tikai divi, jo līdz šim nominācijas komisijas sastāvā tika iekļauti vairāki pašvaldību darbinieki atbilstoši profesionalitātei. | **Panākta vienošanās starpinstitūciju sanāksmē.**  Kapitāla daļu turētāja pienākumus pilda konkreta fiziska persona – kapitāla daļu turētāja pārstāvis. Pakļautība vērtējama kapitāla daļu turētāja pārstāvja iespējas dot tiešu norādījumu personai, kas pretendē uz neatkarīga ekeperta statusu nominācijas komisijā. |  |
|  | Par noteikumu projekta 14.5.apakšpunkta precizēšanu | **Ekonomikas ministrija**  (15.11.2019. atzinums)  7.iebildums  Lūdzam precizēt Noteikumu projekta 14.5.apakšpunktu, aizstājot vārdu “atbildības” ar vārdu “kompetences”, ņemot vērā, ka atbilstoši Komerclikuma un Kapitālsabiedrību pārvaldības likuma regulējumam kapitālsabiedrības valde vada kapitālsabiedrību kopīgi. | **Ņemts vērā** | Skatīt projekta 15.5.punktu (mainīta numerācija) |
|  | Noteikumu projekta 17.punkts  un 2.pielikums  **V. Valdes un padomes locekļiem nepieciešamās kompetences un to novērtēšanas kārtība**   1. Kapitāla daļu turētājs vai padome nosaka valdes vai padomes locekļu kandidātiem vismaz 4 kompetences, kas ir nepieciešamas amata pildīšanai:    1. darbinieku motivēšana un attīstīšana;    2. pozitīvu attiecību veidošana un uzturēšana;    3. komandas vadīšana;    4. orientācija uz attīstību;    5. stratēģiskais redzējums;    6. plānošana un organizēšana;    7. lēmumu pieņemšana un atbildība;    8. orientācija uz rezultātu sasniegšanu;    9. pārmaiņu vadīšana. | **Baltijas Korporatīvā pārvaldības institūta Latvijas pārstāvniecība**  (08.11.2019. atzinums)    2.iebildums  Ievērojot atšķirīgas kompetences, kas nepieciešamas valdes un padomes locekļiem, neatbalstām pieeju, ka noteikumu projektā identiskas kompetences tiek noteiktas gan valdes, gan padomes locekļiem (noteikumu 17. punkts, noteikumu 1. pielikums un 2. pielikums).  Ievērojot Publiskas personas kapitāla daļu un kapitālsabiedrību pārvaldības likumā noteiktos uzdevumus (nākotnes redakcija no 01.01.2020.), aicinām precizēt noteikumu 17.punktu, kā arī 2.pielikumu, nosakot tajos noteikumu 26.punktā minētās kompetences padomes locekļiem. Papildus nosakāmas prasmes (daļēji izmantojams noteikumu 17.punkts), piemēram, pozitīvu attiecību veidošana un uzturēšana, stratēģiskais redzējums, lēmumu pieņemšana un atbildība, pārmaiņu vadīšana, komunikācijas prasmes, informācijas analīzes u.c. prasmes. | **Panākta vienošanās starpinstitūciju sanāksmē.** | Projekts netiek mainīts |
|  | **Par noteikumu projekta**  **VI. nodaļas “Valdes un padomes locekļu kandidātu novērtēšanas kārtība” precizēšanu** | **Vides aizsardzības un reģionālās attīstības ministrija**  (04.11.2019. atzinums)  3.iebildums  Lūdzam papildināt noteikumu projekta VII nodaļas nosaukumu ar vārdiem “valdes locekļu kandidātu atlases procesā”, jo minētā nodaļa satur kārtību, kādā informācija par nominācijas norisi un rezultātiem tiek dokumentēta un publiskota par valdes locekļiem, nevis par padomes locekļiem. | **Panakta vienošanās starpinstitūciju sanāksmē.**  Nodaļa attiecas arī uz padomes locekļu kandidātu atlasi. Iebildums netiek uzturēts. | Nodaļas nosaukums netiek mainīts. |
|  | Noteikumu projekta 24.punkts  24. Nominācijas komisija, definējot kritērijus un novērtējot kandidāta atbilstību tiem, attiecībā uz valdes locekļu amata kandidātiem ievēro šo noteikumu [1. pielikumā](https://likumi.lv/ta/id/278668#piel1) minētās prasības, bet attiecībā uz padomes locekļu amata kandidātiem – šo noteikumu [2. pielikumā](https://likumi.lv/ta/id/278668#piel2) minētās prasības. | **Finanšu ministrija**  (01.11.2019. atzinums)  6.2.iebildums  Papildināt noteikumu projekta 24.punktu ar atsauci uz kompetencēm. | **Panākta vienošanās starpinstitūciju sanāksmē. Iebildums netiek uzturēts.**  Prasībās ietilpst gan minimālās prasības, gan nepieciešamās kompetences  Vēršam uzmanību, ka anotācijas I sadaļas 2.punktā 4. nodaļā “Valdes un padomes locekļu kandidātiem izvirzāmās pamatprasības” ir norādīts skaidrojums | Projekts netiek mainīts. |
|  | Noteikumu projekta 26.punkts  26. Sagatavojot vērtēšanas kritērijus un vērtējot kandidātus kapitālsabiedrību padomes locekļa amatam, lai pilnvērtīgi noritētu padomes darbs, padomes sastāvā ir jābūt vismaz pa vienam speciālistam ar profesionālo pieredzi un zināšanām, katrā jomā, kas nepieciešama padomes funkciju īstenošanai. Jomas var tikt apvienotas vai izdalītas, bet visiem kapitālsabiedrības padomes locekļiem kopā jānodrošina šādas:  [..]  26.7. iesaistīto pušu vadība. | **Latvijas Lielo pilsētu asociācija**  (01.11.2019. atzinums)  9.iebildums  **Lūdzam svītrot 26.7. punktu**, jo nav saprotams, kas ir domāts ar *“iesaistīto pušu vadību”*. Tas ir domāts ar pieredzi un zināšanām mediācijas procesā? | **Panākta vienošanās starpinstitūciju sanāksmē.**  Iebildums netiek uzturēts | Projekts netiek mainīts. |
|  | Noteikumu projekta 29.punkts  29. Pirms uzsākta kandidātu atbilstības novērtēšana:  29.1. nominācijas komisijas loceklis paraksta apliecinājumu ([3. pielikums](https://likumi.lv/ta/id/278668#piel3)). Ja nominācijas komisijas loceklis konstatē, ka nevar nodrošināt apliecinājumā noteikto prasību izpildi attiecībā uz kādu no kandidātiem, tad to norāda apliecinājumā un atstata sevi no attiecīgā kandidāta vērtēšanas;  29.2. pārējās nominācijas procesā iesaistītās personas (novērotāji, tehniskie darbinieki, atbalsta personāls) paraksta apliecinājumu (4.pielikums). | **Latvijas Lielo pilsētu asociācija**  (01.11.2019. atzinums)  11.iebildums  **Ierosinām izvērtēt iespēju precizēt Noteikumu projekta 29. punktu un pielikumos pievienotās veidlapas, nosakot, ka apliecinājums tiek parakstīts gan pirms kandidātu vērtēšanas kritēriju definēšanas, gan tad, kad ir zināmi pieteikušies pretendenti.** | **Panākta vienošanās starpinstitūciju sanāksmē.**  Iebildums netiek uzturēts. |  |
|  | Par noteikumu projekta 29.2.apakšpunkta precizēšanu  29. Pirms uzsākta kandidātu atbilstības novērtēšana:  [...]  29.2. pārējās nominācijas procesā iesaistītās personas (novērotāji, tehniskie darbinieki, atbalsta personāls) paraksta apliecinājumu (4.pielikums). | **Satiksmes ministrija**  (05.11.2019. atzinums)  6.iebildums  Noteikumu projekta 29.2.apakšpunktā svītrot vārdus iekavās “tehniskie darbinieki, atbalsta personāls”, ņemot vērā, ka atbalsta personālam nav ne balsošanas tiesības ne viedokļa izpaušanas tiesības par kandidātiem. Vēršam uzmanību, ka Satiksmes ministrijā ir noteikta fizisko personas datu apstrādes aizsardzības kārtība un nodarbinātie, kuru ir pienākumos ietilpst fizisko personu datu apstrāde ir parakstījuši apliecinājumu par personas datu aizsardzības ievērošanu. | **Ņemts vērā**  **No 29.2. (tagad 30.2.punkts)** svītroti vārdi “tehniskie darbinieki, atbalsta personāls”, bet papildināts ar vārdiem “nominācijas komisijā pieaicinātie. | Skatīt projekta 30.2.punktu |
|  | Noteikumu projekta 34.punkts  34. Informāciju kandidāta reputācijas novērtēšanai nominācijas komisija iegūst, intervējot konkrēto kandidātu un/vai izmantojot publiski pieejamos informācijas avotus. | **Latvijas Lielo pilsētu asociācija**  (01.11.2019. atzinums)  13.iebildums  Lai ievērotu personas datu aizsardzību, **ieteicams precizēt, kāda veida publiskā informācija un no kādiem publiskiem avotiem ir ņemama vērā**, lai objektīvi, nepārkāpjot personas tiesības uz privātās dzīves neaizskaramību, varētu novērtēt personas reputāciju.  Lai tiktu ievērota juridiskā tehnika aizstāt vārdus un simbolu *“un/vai”* ar vārdu *“vai”*. | **Ņemts vērā**  Noteikumu 34.punkts (tagad 35.punkts) papildināts ar saikli “un”. | Skatīt projekta 35.punktu |
|  | Noteikumu projekta 37.punkta izslēgšanu  37. Kapitāla daļu turētājam vai kapitālsabiedrības padomei ir tiesības, informējot par iemesliem nominācijas komisiju, noraidīt izvirzīto kandidātu un rosināt atkārtotu atlases procedūru, ja:  37.1. tam rodas pamatotas šaubas par izvirzītā kandidāta atbilstību šo noteikumu 14.4. apakšpunktā minētajām prasībām;  37.2. tā rīcībā ir cita informācija par kandidāta iepriekšējo darbību, kas [Komerclikuma](https://likumi.lv/ta/id/5490-komerclikums) izpratnē ir uzskatāma par svarīgu iemeslu valdes vai padomes locekļa atsaukšanai no amata. | **Tieslietu ministrija**  (05.11.2019. atzinums)  7. iebildums  Projekta 37. punkta 1. un 2. apakšpunktā ir noteikta kārtība, kādā kapitāla daļu turētājam vai kapitālsabiedrības padomei ir tiesības, informējot par iemesliem nominācijas komisiju, noraidīt izvirzīto kandidātu un rosināt atkārtotu atlases procedūru, balstoties uz pamatotām šaubām par izvirzītā kandidāta atbilstību 14.4. apakšpunktā minētajām prasībām. Norādām, ka šāda kārtība sašaurina Kapitālsabiedrību pārvaldības likuma 31. panta septītajā daļā un 37. panta septītajā daļā noteikto: “Valsts kapitāla daļu turētājam vai padomei ir tiesības, pamatoti argumentējot, noraidīt nominācijas komisijas izvirzītos kandidātus. Tādā gadījumā šajā pantā minētais nepieciešamo kandidātu atlases process tiek organizēts atkārtoti.” Norādām, ka Kapitālsabiedrību pārvaldības likums neietver izsmeļošu to gadījumu uzskaitījumu, kad kapitāla daļu turētājs vai padome var noraidīt izvirzīto kandidātu. **Līdz ar to, lai netiktu sašaurināts likumā noteiktais regulējums, lūdzam izslēgt Projekta 37. punktu.** | **Ņemts vērā**  Projekta 37.punkts (tagad 38.punkts) izteikts jaunā redakcijā. | Skatīt projekta 38.punktu |
|  | Noteikumu projekta 38.punkts  38. Kapitāla daļu turētājs, kapitālsabiedrības padome nodrošina kandidātu atlases un novērtēšanas procesu dokumentēšanu. Kapitāla daļu turētājs, kapitālsabiedrības padome un nominācijas komisija nodrošina, ka kandidātu atlases un novērtēšanas procesā iegūtā informācija par pretendentiem netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā. | **Tieslietu ministrija**  (05.11.2019. atzinums)  8.iebildums  Projekta 38. punktā noteikts, ka kapitāla daļu turētājs, kapitālsabiedrības padome nodrošina kandidātu atlases un novērtēšanas procesu dokumentēšanu. Norādām, ka konkrētās darbības būtu jāveic nominācijas komisijai, kuras mērķis pēc būtības ir nominācijas procesa nodrošināšana, līdz ar to arī dokumentēšana. Ņemot vērā minēto, lūdzam Projekta 38. punktā noteikto “kapitāla daļu turētājs, kapitālsabiedrības padome” aizstāt ar “nominācijas komisija”. | **Ņemts vērā**  Precizēta projekta 38.punkta (tagad 39.punkta) redakcija. | Skatīt projekta 39.punktu. |
|  | Par noteikumu projekta 39.2.apakšpunkta precizēšanu  39.2. triju darbdienu laikā pēc dalībnieku (akcionāru) sapulces vai kapitālsabiedrības padomes lēmuma par valdes vai padomes locekļa ievēlēšanu amatā, vai lēmuma par konkursa izbeigšanu bez rezultāta, arī šo noteikumu 37.punktā minētajā gadījumā, publicē institūcijas tīmekļvietnē informāciju par kandidātu novērtēšanas procesu (kandidātu novērtēšanas kritērijiem un izmantotajām kandidātu novērtēšanas metodēm, novērtēto kandidātu skaitu) un dalībnieku (akcionāru) sapulces vai kapitālsabiedrības padomes pieņemto lēmumu. Informācijā par dalībnieku (akcionāru) sapulces vai kapitālsabiedrības padomes pieņemto lēmumu norāda amatā ievēlētās amatpersonas vārdu, uzvārdu, amata nosaukumu, kā arī citas ziņas, kuru norādīšanu valsts kapitāla daļu turētājs vai padome uzskata par nepieciešamu. | **Tieslietu ministrija**  (05.11.2019. atzinums)  9.iebildums  Norādām, ka Projekta 39.2. apakšpunktā noteiktā informācijas publiskošanas kārtība par dalībnieku (akcionāru) sapulces vai kapitālsabiedrības padomes lēmuma par valdes vai padomes locekļa ievēlēšanu amatā neietilpst nominācijas procesā. Līdz ar to attiecīga regulējuma iekļaušana Projektā neatbilst Ministru kabinetam dotajam deleģējumam. Ņemot vērā minēto, lūdzam precizēt Projekta 39.2. apakšpunktu. | **Ņemts vērā**  Precizēta 39.2.apakšpunkta (tagad 40.2.apakšpunkts) redakcija. | Skatīt projekta 40.2.apakšpunktu. |
|  | Par noteikumu projekta 40.punktu  40. Ja saskaņā ar šo noteikumu 37.punktu kapitāla daļu turētājs vai kapitālsabiedrības padome ir noraidījusi nominācijas komisijas izvirzīto kandidātu, tā triju darbdienu laikā publicē kapitāla daļu turētāja vai kapitālsabiedrības tīmekļvietnē attiecīgu paziņojumu par nominācijas komisijas priekšlikuma noraidīšanu un atkārtotu atlases procesa uzsākšanu. | **Tieslietu ministrija**  (05.11.2019. atzinums)  10.iebildums  Projekta 40. punkts paredz, ka informācija par atkārtota atlases procesa uzsākšanu ir publicējama kapitāla daļu turētāja vai kapitālsabiedrības tīmekļvietnē. Vēršam uzmanību, ka informācija par sākotnējo atlases procesu saskaņā ar Projekta 28. punktu ir publicējama plašākā skaitā tīmekļvietņu.  Aicinām skaidrot anotācijā, kāpēc informācijas publicēšanai par sākotnējo un atkārtotu atlases procesu tiek piemērots atšķirīgs regulējums, vai arī lūdzam precizēt Projektu, paredzot identisku informācijas publiskošanas kārtību. | **Ņemts vērā daļēji**  Papildināta projekta anotācija ar informāciju par publikāciju atšķirīgo mērķi. | Skatīt projekta anotāciju 4.lpp.  Noteikumu projekts netiek mainīts. |
|  | Noteikumu projekta 42.punkts   1. Nodrošinot valsts kapitālsabiedrību padomes locekļu centralizēto atlasi, kapitāla daļu turētājs sagatavo padomes locekļiem nepieciešamo kompetenču un profesionālās pieredzes prasību aprakstu, informāciju par esošo situāciju valsts kapitālsabiedrībā, tās stratēģiju (kopsavilkumu), mērķiem un izaicinājumiem, informāciju par personāla atlases konsultanta iesaistes apjomu, izmantojamām metodēm un iesniedz tos koordinācijas institūcijai. | **Satiksmes ministrija**  (05.11.2019. atzinums)  8.iebildums  Noteikumu projekta 42.punktā ir noteikts, ka kapitāla daļu turētājs sagatavo padomes locekļiem nepieciešamo kompetenču un profesionālās pieredzes prasību aprakstu, informāciju par esošo situāciju valsts kapitālsabiedrībā, tās stratēģiju (kopsavilkumu), mērķiem un izaicinājumiem, informāciju par personāla atlases konsultanta iesaistes apjomu, izmantojamām metodēm un iesniedz tos koordinācijas institūcijai. Lūdzam skaidrot kādu tieši informāciju ir nepieciešams sniegt par esošo situāciju kapitālsabiedrībā, tās stratēģiju, mērķiem, izaicinājumiem, jo Pārresoru koordinācijas centrā tiek iesniegtas kapitālsabiedrību stratēģijas, kā arī finanšu atskaites par kapitālsabiedrības darbības rezultātiem. Tāpat nav saprotams, kā kapitāla daļu turētājs var norādīt personāla atlases konsultantu iesaistes apjomu un izmantojamās metodes, jo nominācijas komisijas nodrošina novērtēšanas procesu un kapitāla daļu turētājs nevar zināt kādā apjomā nominācijas komisijai ir nepieciešams personāla atlases konsultantu pakalpojums. Nominācijas komisijai būtu jāiesniedz priekšlikums par nepieciešamo personāla atlases konsultanta pakalpojuma apjomu, kā arī ar attiecīgo kapitālsabiedrību jāsaskaņo minētā pakalpojuma izdevumu segšana. | **Ņemts vērā daļēji**  PKC nevar sniegt šo informāciju komisijas locekļiem, tādēļ nepieciešama informācija par kapitālsabiedrības aktuālo informāciju, izaicinājumiem. Ministrija izvēlas atšķirīgu izmaksu pakalpojuma apjomu, piemēram, potenciālo kandidātu uzrunāšana, kompetenču novērtēšana intervijā vai kompetenču centrā. Nominācijas komisija nevar ietekmēt, kas ir nepieciešams, un tikai tad uzsākt iepirkumu pakalpojumam.  PKC veiks grozījumus vadlīnijās, tajās skaidrojot konsultanta iesaisti. | Skatīt anotācijas 8.lpp. |
|  | Par noteikumu projekta  42. un 43.punktu  42.Nodrošinot valsts kapitālsabiedrību padomes locekļu centralizēto atlasi, kapitāla daļu turētājs sagatavo padomes locekļiem nepieciešamo kompetenču un profesionālās pieredzes prasību aprakstu, informāciju par esošo situāciju valsts kapitālsabiedrībā, tās stratēģiju (kopsavilkumu), mērķiem un izaicinājumiem, informāciju par personāla atlases konsultanta iesaistes apjomu, izmantojamām metodēm un iesniedz tos koordinācijas institūcijai.  43.Koordinācijas institūcija desmit darba dienu laikā pēc šo noteikumu 42. punktā norādītās informācijas saņemšanas, valsts kapitālsabiedrības padomes locekļu kandidātu atlasei un novērtēšanai izveido nominācijas komisiju, kurā ar balsstiesībām iekļauj ne vairāk kā divus valsts kapitāla daļu turētāja izvirzītos pārstāvjus, vienu koordinācijas institūcijas pārstāvi un ne vairāk kā trīs neatkarīgos ekspertus ar balsstiesībām. Lai nodrošinātu kandidātu atbilstības novērtēšanas procesa caurskatāmību, nominācijas komisijas darbā piesaista ne vairāk kā trīs novērotājus ar padomdevēja tiesībām. | **Ekonomikas ministrija**  (15.11.2019. atzinums)  12.iebildums  Lūgums izvērtēt Noteikumu projekta 42. un 43.punkta atbilstību Kapitālsabiedrību pārvaldības likuma 31.panta piektajai daļai un, pēc nepieciešamības precizēt minētos punktus. | **Ņemts vērā**  Iebildumā minētie projekta punkti svītroti. |  |
|  | Par noteikumu projekta 45. un 46.punkta precizēšanu  45. Personāla atlases konsultanta iespējamā iesaiste nominācijas procesā:  45.1. uzrunāt potenciālos kandidātus pieteikumu iesniegšanai;  45.2. veikt intervijas, lai pārliecinātos par svešvalodu prasmi, darba pieredzi un profesionālajām zināšanām;  45.3. veikt kompetenču novērtēšanu interviju veidā vai izmantojot citu – atbilstošāku – kompetenču novērtēšanas metodi;  45.4. veikt testus un citus personāla atlasē izmantojamus rīkus kandidāta piemērotības izvērtēšanai;  45.5. iegūt atsauksmes par kandidātu;  45.6. citi pienākumi, par ko vienojas kapitāla daļu turētājs vai padome.  46. Vienošanos ar personāla atlases konsultantu par personāla atlases pienākumu izpildi slēdz un ar to izpildi saistīto izdevumu segšanu veic kapitālsabiedrība. | **Ekonomikas ministrija**  (15.11.2019. atzinums)  13.iebildums  Anotācijas I.sadaļas 2.punkta ietvertajā skaidrojumā (10.punktā) ir norādīts, ka personāla atlases konsultants tiks piesaistīts lielo valsts un pašvaldību kapitālsabiedrību atlasē. Ņemot vērā minēto un to, ka Kapitālsabiedrības pārvaldības likuma 31.panta trešajā daļa (redakcijas, kas stājas spēkā 2020.gada 1.janvārī) nav noteikts kapitālsabiedrību, kuru amatpersonu atlasē tiek piesaistīts konsultants, lūgums normas vienveidīgas piemērošanas nodrošināta attiecīgi precizēt Noteikuma projekta 45. un 46.punktu. | **Panākta vienošanās starpinstitūciju sanāksmē**  Kapitālsabiedrību pārvaldības likuma 31.panta trešā daļa nosaka, ka atlasot valdes vai padomes locekļus akciju sabiedrībā un sabiedrībā ar ierobežotu atbildību, ja tās atbilst šā likuma 78. panta otrās daļas prasībām, nominēšanas procesā papildus piesaista personāla atlases konsultantu | Skatīt projektu kopumā. |
|  | Noteikumu projekta 45.punkts  45. Personāla atlases konsultanta iespējamā iesaiste nominācijas procesā:  45.1. uzrunāt potenciālos kandidātus pieteikumu iesniegšanai;  45.2. veikt intervijas, lai pārliecinātos par svešvalodu prasmi, darba pieredzi un profesionālajām zināšanām;  45.3. veikt kompetenču novērtēšanu interviju veidā vai izmantojot citu – atbilstošāku – kompetenču novērtēšanas metodi;  45.4. veikt testus un citus personāla atlasē izmantojamus rīkus kandidāta piemērotības izvērtēšanai;  45.5. iegūt atsauksmes par kandidātu;  45.6. citi pienākumi, par ko vienojas kapitāla daļu turētājs vai padome. | **Latvijas Lielo pilsētu asociācija**  (01.11.2019. atzinums)  15. iebildums  1) Nav saprotama Noteikumu projekta 45. punkta juridiskā “slodze”, ņemot vērā, ka šie ir Ministru kabineta noteikumi, **būtu rūpīgi jāizsver lietderība tajos lietot nesaistošas, ieteikuma rakstura normas.** Ja personāla atlases konsultanta iesaiste likumā noteiktos gadījumos ir obligāta, nav saprotams, kāpēc noteikumos tiek minēti tā iespējamie, nevis obligāti veicamie pienākumi, no kuriem izrietētu arī tā atbildības robežas.  2) Attiecībā uz Noteikumu projekta 45.2. apakšpunktu norādām, ka iegūt informāciju no pretendenta iepriekšējām darba vietām, atsauksmes no tām (kolēģiem, vadītājiem, u.c.) ir atļauts, ja pretendents tam ir iepriekš devis savu piekrišanu (piekrišanai jābūt rakstiskai).  3) Nav saprotams 45.6. punktā ietvertais formulējums “*citi pienākumi, par ko vienojas kapitāla daļu turētājs vai padome”*.  **Lūdzam skaidrot, ar ko, kurā brīdī un kādā formā vienojas, ņemot vērā, ka līgumu ar personāla atlases konsultantu slēdz kapitālsabiedrība.** | **Panākta vienošanās starpinstitūciju sanāksmē.**  PKC uzskata, ka Kapitālsabiedrību pārvaldības likumā nav noteikts, kas šiem konsultantiem ir jādara, kādā apjomā. Kapitālsabiedrību pārvaldības likumā ir noteikts, ka šādiem konsultantiem ir jābūt, bet kādam darbu apjomam piesaistīt, to izlemj kapitāla daļu turētājs.  PKC piekrīt norādītajam iebildumam, ka jābūt atļaujai, tāpat kā par jebkuru citu pakalpojumu, bet to var darīt konsultants. Jo bieži šis nemaz netiek praktizēts un izmantots.  PKC papildināja anotāciju, tajā sniedzot skaidrojumu, ka līgumu par konsultanta pakalpojumu slēdz kapitālsabiedrība, bet kapitāla daļu turētājs vai padome nosaka, kādā apjomā tiks izmantota personāla atlases kompānija nominācijas procesā un kādus pakalpojumus būs nepieciešams izmantot. | Saktīt projekta anotaciju. |
|  | Noteikumu projekta 46. punkts  46. Vienošanos ar personāla atlases konsultantu par personāla atlases pienākumu izpildi slēdz un ar to izpildi saistīto izdevumu segšanu veic kapitālsabiedrība. | **Tieslietu ministrija**  (05.11.2019. atzinums)  11.iebildums  Projekta 46. punktā noteikts, ka kapitālsabiedrībai jāsedz ar personāla atlases konsultanta piesaisti radušies izdevumi. Ņemot vērā, ka kapitālsabiedrība pati neveic valdes un padomes locekļu atlases procesu, nav skaidrs pamatojums šādam iekļautajam regulējumam. Lūdzam precizēt minēto normu vai skaidrot anotācijā iemeslu, kāpēc kapitālsabiedrībai ir jāsedz minētie izdevumi. | **Panākta vienošanās starpinstitūciju sanāksmē**  PKC vērš Tieslietu ministrijas uzmanību, ka arī pašreiz kapitālsabiedrība pati neveic atlases procesu, bet tie ir izdevumi, kas attiecināmi uz kapitālsabiedrību. Arī pašreiz kapitālsabiedrība šos izdevumus sedz. | Projekts netiek papildināts. |
|  | Noteikumu projekta 2.pielikums | **Finanšu ministrija**  (01.11.2019. atzinums)  3.iebildums  Lai nesašaurinātu pretendentu uz padomes locekļa amatu loku, kā arī vidējās un lielās valsts iestādēs iegūtā darba pieredze ir būtiska, ierosinām noteikumu projekta 2.pielikuma tabulā “Minimālās prasības valodu prasmei, izglītībai un darba pieredzei” pie apraksta “Līdzšinējā darba pieredze” 3.1.2.apakšpunktā paplašināt darba pieredzes kritēriju, ka atbilst arī darba pieredze vidējā vai lielā iestādē. Pēc pašlaik esošajiem kritērijiem netiek ieskaitīta darba pieredze vadošā amatā tādā lielā iestādē kā, piemēram, Valsts ieņēmumu dienests. | **Panākta vienošanās starpinstitūciju sanāksmē.**  **Iebildums netiek uzturēts.**  PKC ieskatā, padomei nepieciešams nodrošināt zināšanas un pieredzi noteikumu projekta 25.punktā minētajās jomās, bet ne jebkura vadoša amata ieņemšana rada iespēju kandidēt konkrētas valsts kapitālsabiedrības padomes locekļa amatam. | Projekts netiek papildināts. |
|  | Noteikumu projekta  2. pielikums  3.sadaļas “Pieredze” daļa “Līdzšinējā darba pieredze”.  Darba pieredze, kas atbilst vienam no šādiem kritērijiem:  3.1.1. vismaz triju gadu pieredze vidējas vai lielas kapitālsabiedrības valdes vai padomes locekļa amatā, vēlams, biržā kotētā vai starptautiskā uzņēmumā;  3.1.2. vismaz triju gadu pieredze vadošā amatā institūcijā, kas atbildīga par jomas politikas veidošanu;  3.1.3. vismaz 10 gadu starptautiski atzīta pētniecības vai konsultāciju pieredze ar uzņēmuma darbību saistītā jomā vadošā akadēmiskā personāla amatā (asociētais profesors, profesors, vadošais pētnieks) | **Latvijas Lielo pilsētu asociācija**  (01.11.2019. atzinums)  18.iebildums  **Iebilstam. Noteikumu projekta 2. pielikumā ir jāsamazina prasības, kas attiecībā uz darba pieredzi tiek izvirzītas padomes locekļu amatu kandidātiem, jo tās ir absurdas, pašvaldību gadījumā utopiskas un nepamatoti sašaurina iespējamo kandidātu loku. Pašvaldību gadījumā pilnīgi visas ir faktiski nereāli izpildāmas.** | **Panākta vienošanās starpinstitūciju sanāksmē.**  **Iebildums netiek uzturēts.**  PKC ieskatā, padomei nepieciešams nodrošināt zināšanas un pieredzi noteikumu projekta 25.punktā minētajās jomās, bet ne jebkura vadoša amata ieņemšana rada iespēju kandidēt konkrētas valsts kapitālsabiedrības padomes locekļa amatam. | Projekts netiek mainīts. |
|  | Noteikumu projekta 2.pielikums | **Finanšu ministrija**  (01.11.2019. atzinums)  4. iebildums  Noteikumu projekta 2.pielikuma tabulā “Nepieciešamās kompetences un to novērtēšana” padomes locekļu amata kandidātiem noteiktās kompetences un novērtēšanas kritēriji ir identiski ar 1.pielikuma tabulā “Nepieciešamās kompetences un to novērtēšana” valdes locekļu kandidātiem noteiktajām kompetencēm un to vērtēšanas kritērijiem. Ņemot vērā, ka valdes locekļu un padomes locekļu uzdevumi darbam kapitālsabiedrībā ir atšķirīgi, uzskatām, ka arī noteiktajām kompetencēm un to vērtēšanas kritērijiem būtu jābūt vismaz nedaudz atšķirīgiem. | **Panākta vienošanās starpinstitūciju sanāksmē.**  **Iebildums netiek uzturēts**  PKC skaidro Finanšu ministrijai, ka tās ir kompetences, kas tiek vērtētas visām amatu grupām vienādi, bet tiek izvēlētas, kas ir nepieciešamas katrā gadījumā.  PKC ieskatā, nav nepieciešams noteikt citu vērtējumu. | Projekts netiek papildināts. |
|  | Noteikumu projekta 2.pielikums | **Tieslietu ministrija**  (05.11.2019. atzinums)  12.iebildums  Nav skaidrs Projekta 2. pielikumā iekļauto kapitālsabiedrību lieluma noteikšanas veids, proti: “vismaz triju gadu pieredze vidējas vai lielas kapitālsabiedrības valdes vai padomes locekļa amatā”, kā arī anotācijā norādītā “[..] Kapitālsabiedrību pārvaldības likumā ir noteikts, ka lielo valsts un pašvaldību kapitālsabiedrību valdes un padomes locekļu nominēšanas procesā būs jāpiesaista personāla atlases konsultants”. Lūdzam precizēt minēto 2. pielikumu un anotāciju, vai skaidrot anotācijā kapitālsabiedrības lieluma kritērija noteikšanas veidu. | **Ņemts vērā**  Anotācija papildināta ar atsauci uz Gada pārskatu un konsolidēto gada pārskatu likuma 5.pantu, kurā noteikta kapitālsabiedrību klasifikācija pēc lieluma un kritēriji to noteikšanai. | Skatīt anotācijas 9.lpp. |
|  | Noteikumu projekta 3.pielikums | **Latvijas Lielo pilsētu asociācija**  (01.11.2019. atzinums)  20.iebildums  No Noteikumu projekta 3. pielikuma izriet, ka komisija gatavo “*rekomendācijas par atbilstošākajiem kandidātiem”*, kas neatbilst Noteikumu projekta pamattekstā ietvertajiem formulējumiem attiecībā uz komisijas darbu. Nav saprotams, kāpēc šis teksts lietots daudzskaitlī, ja esošā Noteikumu projekta redakcija paredz, ka vienam amatam tiek virzīts ievēlēšanai viens (uzvarējušais) kandidāts. | **Panākta vienošanās starpinstitūciju sanāksmē**  Vēršam uzmanību, ka katrā kārtā tiek izvērtēti un nākamajām kārtām tiek virzīti atbilstošākie kandidāti, tas nav tikai gala lēmums. | Skatīt projektu kopumā. |
|  | Noteikumu projekta 3.pielikuma 2. punkts  2) nepārstāvu neviena iepriekšminētā kandidāta intereses, neesmu neviena iepriekšminētā kandidāta pašreizējais vai bijušais tiešais vadītājs vai tiešais padotais (pēdējos 24 mēnešus), izņemot esošiem valdes vai padomes loceklim šajā kapitālsabiedrībā;[...] | **Latvijas Lielo pilsētu asociācija**  (01.11.2019. atzinums)  21.iebildums  Lūgums precizēt Noteikumu projekta 3.pielikuma 2.punktā pausto. | **Panākta vienošanās starpinstitūciju sanāksmē.**  **Iebildums netiek uzturēts.** | Skatīt projektu kopumā. |
|  | Noteikumu projekta  4. pielikums  “Neizteikšu viedokli šāda (-u) kandidāta vērtēšanas procesā:” | **Latvijas Lielo pilsētu asociācija**  (01.11.2019. atzinums)  23. iebildums  **No Noteikumu projekta 4. pielikuma ir svītrojams teikums *“neizteikšu viedokli šādu kandidātu vērtēšanas procesā”*,** jo tas ir nesaprotams un neloģisks. Atbalsta personālam vispār nav tiesību izteikt viedokli ne par vienu no kandidātiem. | **Ņemts vērā daļēji**  Projekta 4.pielikuma attiecīgais teikums izteikts jaunā redakcijā, attiecinot to tikai uz komisijas sekretāru | Redakciju skatīt projekta 4.pielikumā |
|  | Vispārīgi komentāri un iebildumi par noteikumu projektu | **Latvijas Lielo pilsētu asociācija**  (01.11.2019.)  25.iebildums  **Vispārīgi komentāri un iebildumi par Noteikumu projektu:**  Publiskas personas kapitāla daļu un kapitālsabiedrību pārvaldības likuma (turpmāk – Likums) 37. panta desmitajā daļā Ministru kabinetam ir dots deleģējums noteikt kārtību, kādā nominē kandidātus valdes un padomes locekļu amatiem kapitālsabiedrībās, kurās atvasinātai publiskai personai kā dalībniekam (akcionāram) ir tiesības izvirzīt valdes vai padomes locekļus, un valdes locekļus atvasinātas publiskas personas kapitālsabiedrībās, kurās izveidota padome. Savukārt Noteikumu projektā iekļautais regulējums ne visur veidots, ņemot vērā atvasinātu publisku personu kapitāla daļu pārvaldības specifiku. Piemēram, Noteikumu projekta 39.2. punkta pēdējā teikumā ir minēts “*valsts kapitāla daļu turētājs”*, lai gan šis punkts attiecas arī uz atvasināto publisko personu. Noteikumu 47. punkts attiecas tikai uz pārejas posmu valsts uzsāktajos nominācijas procesos, aizmirstot par atvasinātām publiskām personām. Tāpat, piemēram, 28. un 40. punktā tiek runāts par to, ka informācija cita starp tiek izvietota kapitāla daļu turētāja mājaslapā internetā, kas rada neskaidrību, jo šo noteikumu izpratnē jēdziens *“kapitāla daļu turētājs”* pēc būtības tiek lietots *“kapitāla daļu turētāja pārstāvja”* jēdziena vietā, kas nozīme, ka šajā situācijā neveidojas konsekvence, jo kapitāla daļu turētāja pārstāvim savas mājaslapas nav. Šie punkti vai attiecīgi viss **Noteikumu projekts būtu precizējams, ieviešot konsekvenci terminu lietošanā**, nodalot, kad ar kapitāla daļu turētāju tiek saprasts kapitāla daļu turētāja pārstāvis, kad institūcija, vēl jo vairāk tāpēc, ka citos Noteikuma projekta punktos (piemēram, 39.1. punktā) tiek papildus lietots jēdziens “institūcija”.  Noteikumu projektu nepieciešams formulēt atbilstoši gramatikas, loģikas un juridiskās tehnikas prasībām. Tā, piemēram 22., 25., 26. un 28. punktā tiek nepareizi lietots komats (arī 26. un 28. punktā), kā arī daļas numurs izteikts ar cipariem; tiek nekonsekventi lietoti termini. Piemēram, 28., 39.1. un 40. punkts – tīmekļvietne vai interneta vietne. Vietām tekstā tiek lietots *“padome”* (piemēram, 2. punktā), vietām – *“kapitālsabiedrības padome”* (piemēram, 23. punktā).  Lai gan esošā Noteikumu projekta redakcija ir ievērojami uzlabota, salīdzinot ar to, kādu Pārresoru koordinācijas centrs bija nodevis publiskai apspriešanai, tomēr vēl ir **nepieciešams Noteikumu projektu precizēt, nosakot tajā:**  **secīgu nominēšanas procesa kārtību** (šobrīd tajā ietvertie punkti nav secīgi, daļēji dublējas. Piemēram, gan 18. punktā ir minēts par kritēriju definēšanu, gan 23. punktā tiek runāt spar kritēriju detalizāciju);  **būtiskākos lēmumus, kas jāpieņem komisijai** (tā, piemēram, šobrīd Noteikumu projektā nav noteikts, kā tiek noteikts “uzvarētājs”, ka tas ir kandidāts, kurš summāri (visās kārtās?) ir ieguvis lielāko punktu skaitu. Kā tiek pieņemts pozitīvs komisijas gala lēmums? Būtu izvērtējama iespēja paredzēt, ka komisija pēc saviem ieskatiem var virzīt, piemēram, divus visvairāk punktus ieguvušos kandidātus, kas atbilst izvirzītajām prasībām, lai gadījumā, ja pirmais kandidāts tiek noraidīts reputācijas dēļ vai pats atsakās ieņemt amatu, par uzvarētāju atzīt nākamo augstāko punktu skaitu ieguvušo kandidātu, tādējādi nodrošinot, ka netiek nepamatoti izšķērdēti publiskie resursi atkārtoti organizējot atlases procesus un atkārtoti maksājot personāla atlases kompānijām);  **būtiskākos termiņus veicamajām darbībām** (Noteikumu projektā nav noteikts, kādos termiņos nominēšanas komisijai par savu lēmumu ir jāinformē kapitāla daļu turētāja pārstāvis, kādos termiņos ir jāpieņem lēmums par kandidāta apstiprināšanu vai neapstiprināšanu, jo cik ilgi tad ir “derīgs” konkursa rezultāts? Nav norādīti termiņi, kādos informē nenominētos kandidātus u. c.). | **Ņemts vērā**  Novērstas terminu lietojuma neprecizitātes projektā. | Lūdzu skatīt kopumā precizēto noteikumu un anotācijas projektu. |
|  | Par anotācijas papildināšanu | **Tieslietu ministrija**  (05.11.2019. atzinums)  5. iebildums  Projekta 10. punkts paredz, ka kapitālsabiedrību valdes un padomes locekļu atlasei un novērtēšanai tiek veidota nominācijas komisija, un nosaka komisijas sastāvu. Vienlaikus projekta 10. punkts paredz, ka kapitāla daļu turētājs un kapitālsabiedrības padome ir tiesīga izveidot pastāvīgu nominācijas komisiju. Lūdzam anotācijā skaidrot, kāpēc ir nepieciešamas divas nominācijas komisijas, kādas būs katras nominācijas komisijas funkcijas un kāda būs to savstarpējā sasaiste. | **Panākta vienošanās starpinstitūciju sanāksmē. Iebildums netiek uzturēts.**  Vēršam Tieslietu ministrijas uzmanību, ka tās nav divas atsevišķas komisijas, bet ar dažādiem mērķiem veidotas. Pastāvīgas nominācijas komisijas izveide ir kapitāla daļu turētāja brīva izvēle raugoties no laika resursu un lietderības viedokļa, jo katras jaunas nominācijas komisijas izveidei jāizdod atsevišķs rīkojums, jālūdz institūcijas deleģēt pārstāvjus utt. |  |
|  | Par anotācijas papildināšanu | **Vides aizsardzības un reģionālās attīstības ministrija**  (04.11.2019. atzinums)  6.iebildums  Izvērtējot noteikumu projektu, secināms, ka ar to plānots samazināt kapitāla daļu turētāja pārstāvju skaitu nominācijas komisijā. Minētais samazinājums nav skaidrots arī anotācijā. Līdz ar to, lūdzam nominācijas komisijas sastāvā paredzēt, ka iekļauj trīs kapitāla daļu turētāja pārstāvjus, kā tas bija līdz šim, vai “ne mazāk kā divus”. | **Daļēji ņemts vērā.**  Noteikumi nenoteikts ne minimālo, ne maksimālo kapitāla daļu turētāja vai padomes pārstāvju skaitu nominācijas komisijā. Noteikumu 10.punkts papildināts nosakot, ka koordinācijas institūcijas pārstāvis un neatkarīgie eksperti ar balsstiesībām veido nominācijas komisijas vairākumu**.** | Skatīt projekta 10.punktu |
|  | Par anotācijas papildināšanu | **Ekonomikas ministrija**  (15.11.2019. atzinums)  14.iebildums  Lai nodrošinātu vienveidīgu Noteikuma projektu piemērošanu, lūgums papildināt anotācijas I.sadaļas 2.punktu ar informāciju par to, kas atlasa personāla atlases konsultantus, slēdz līgumus ar viņiem un iespēju robežās ar kvalifikācijas kritērijiem, kādiem jāatbilst pretendentam atlasos piesaistāmais personāla atlases konsultants. | **Ņemts vērā**  Papildināta projekta anotācija, norādot, ka minētie jautājumi tiks iekļauti vadlīnijās | Skatīt anotācijas 8.lpp. |
|  | Par anotācijas precizēšanu | **Latvijas Lielo pilsētu asociācija**  (01.11.2019. atzinums)  **Priekšlikums svītrot 7. punkta pēdējo teikumu**:  *“Atbilstoši noteikumu projektam kapitāla daļu turētājam vai kapitālsabiedrības padomei ir tiesības noraidīt nominācijas komisijas izvirzītos kandidātus, rosinot atkārtotu atlases procedūru, ja tam rodas pamatotas šaubas par izvirzītā kandidāta nevainojamo reputāciju, vai tā rīcībā ir cita informācija, kas Komerclikuma izpratnē ir uzskatāma par svarīgu iemeslu valdes un padomes locekļa atsaukšanai no amata. ~~Lai mazinātu risku, kas saistīts ar politisko pārstāvniecību vai nepamatotu politisku ietekmi kapitālsabiedrību pārvaldības institūcijās, ar grozījumiem Kapitālsabiedrību pārvaldības likumā, turpmāk nominācijas procesā iesaistītajiem lēmumu pieņēmējiem ir jāņem vērā, par valdes un padomes locekļa kandidātu nevarēs virzīt personu, kura ir vai pēdējo 24 mēnešu laikā ir bijusi politiskās partijas vai politisko partiju apvienības amatpersona.”~~*  Mūsuprāt, minētais nosacījums ir pretrunā ar Latvijas Republikas Satversmes 102. pantu, kas paredz, ka “*Ikvienam ir tiesības apvienoties biedrībās, politiskās partijās un citās sabiedriskās organizācijās.”*, kā arī pretrunā ar Latvijas Republikas Satversmes 106. pantu, kas paredz, ka *“Ikvienam ir tiesības brīvi izvēlēties nodarbošanos un darbavietu atbilstoši savām spējām un kvalifikācijai. [...]”* | **Panākta vienošanās starpinstitūciju sanāksmē. Iebildums netiek uzturēts.**  Likuma redakcijas, kas stājas spēkā 2020.gada 1.janvārī, 37.panta ceturtās daļas 5.punkts paredz šādu regulējumu. |  |
|  | Par noteikumu projekta precizēšanu skaidri nodalot valdes locekļu atlases kārtības procedūru no padomes locekļu atlases procedūras | **Vides aizsardzības un reģionālās attīstības ministrija**  (04.11.2019. atzinums)  2.iebildums  Lūdzam noteikumu projektā skaidri nodalīt valdes locekļu atlases kārtības procedūru no padomes locekļu atlases procedūras, jo noteikumu projekta piedāvātā versijā vairāki punkti savā starpā ir dažādi interpretējami.  Piemēram, noteikumu projekta 10.punkts un 43.punkts, kuri paredz dažādu pieļaujamo neatkarīgo ekspertu skaitu padomes locekļu nominācijas komisijās.  Līdzīgi noteikumu projekta 38. punktā jāprecizē, ka kapitāla daļu turētājs vai kapitālsabiedrības padome nodrošina kandidātu atlases procesa dokumentēšanu valdes locekļiem. | **Daļēji ņemts vērā**  Precizēts noteikumu projekta 37. un 42.punkts | 37. Kapitāla daļu turētājs **vai** kapitālsabiedrības padome nodrošina kandidātu atlases un novērtēšanas procesu dokumentēšanu. Kapitāla daļu turētājs, kapitālsabiedrības padome un nominācijas komisija nodrošina, ka kandidātu atlases un novērtēšanas procesā iegūtā informācija par pretendentiem netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā.  42. Koordinācijas institūcija desmit darba dienu laikā pēc šo noteikumu 41. punktā norādītās informācijas saņemšanas, valsts kapitālsabiedrības padomes locekļu kandidātu atlasei un novērtēšanai izveido nominācijas komisiju, kurā ar balsstiesībām iekļauj ne vairāk kā divus valsts kapitāla daļu turētāja izvirzītos pārstāvjus, vienu koordinācijas institūcijas pārstāvi un ne vairāk kā trīs neatkarīgos ekspertus ar balsstiesībām. Lai nodrošinātu kandidātu atbilstības novērtēšanas procesa caurskatāmību, nominācijas komisijas darbā piesaista ne vairāk kā trīs novērotājus ar padomdevēja tiesībām. |
|  | Par noteikumu projekta papildināšanu | **Satiksmes ministrija**  (05.11.2019. atzinums)  2.iebildums  Precizēt Noteikumu projektu, nosakot, ka kapitāla daļu turētājs, ieceļot padomi vai valdi noteikumu 4.punktā noteiktajos gadījumos, tiek ievērotas Noteikumu projekta 1.pielikumā noteiktās minimālās prasības un nodrošināta valdes vai padomes locekļa izvērtējuma dokumentēšana, atbilstoši Noteikumu projekta 5.pielikuma vērtēšanas veidlapai. | **Ņemts vērā**  Precizēts noteikumu projekta 5.punkts Ekonomikas ministrijas piedāvātajā redakcijā | 5. Kapitāla daļu turētājs vai padome par kapitālsabiedrības padomes vai valdes locekli ievēlē personu ar nevainojamu reputāciju, kuras izglītība, kompetence un darba pieredze atbilst attiecīgam amatam izvirzītajām prasībām, kā arī ievērojot Publiskas personas kapitāla daļu un kapitālsabiedrību pārvaldības likuma 31.panta ceturtajā daļā vai 37.panta ceturtajā daļā noteikto. |
|  | Noteikumu projekta 3.punkts  3. Noteikumi piemērojami valdes un padomes locekļu kandidātu atlasei un novērtēšanai valsts kapitāla daļu, atvasinātas publiskas personas kapitāla daļu pārvaldīšanas gadījumā, tai skaitā atkarīgajās kapitālsabiedrībās. | **Satiksmes ministrija**  (05.11.2019. atzinums)    1.iebildums  Noteikumu projekta 3.punktā aizstāt vārdus “tai skaitā atkarīgajās kapitālsabiedrībās” ar vārdiem, “kā arī publiskas personas kapitālsabiedrību un atvasinātas publiskas personas kapitālsabiedrības atkarīgajās kapitālsabiedrībās (turpmāk – kapitālsabiedrība)”.  Noteikumu projekta 3.punkts nosaka, ka noteikumi piemērojami valsts kapitāla daļu pārvaldīšanas gadījumā. Saskaņā ar Publiskas personas kapitāla daļu un kapitālsabiedrību pārvaldības likuma (turpmāk Kapitāla daļu likums) 1.pantu 8.punktu valsts kapitāla daļas ir valstij piederošas kapitāla daļas sabiedrībā ar ierobežotu atbildību vai akcijas akciju sabiedrībā, savukārt, saskaņā ar Kapitāla daļu likuma 8.panta ievada daļu kapitāla daļu likumā par atkarīgo kapitālsabiedrību tiek saukta kapitālsabiedrība, kurā publiskas personas kapitālsabiedrība ir ieguvusi visas kapitāla daļas vai balsstiesīgās akcijas, tādējādi, publiskai personai piederošās citas kapitālsabiedrības kapitāla daļas nav valsts kapitāla daļas. | **Ņemts vērā**  Precizēts noteikumu projekta 3.punkts | 3. Noteikumi piemērojami valdes un padomes locekļu kandidātu atlasei un novērtēšanai valsts kapitāla daļu, atvasinātas publiskas personas kapitāla daļu pārvaldīšanas gadījumā, **kā arī publiskas personas kapitālsabiedrību un atvasinātas publiskas personas kapitālsabiedrības atkarīgajās kapitālsabiedrībās (turpmāk – kapitālsabiedrība).** |
|  | Noteikumu projekta 3.punkts  3. Noteikumi piemērojami valdes un padomes locekļu kandidātu atlasei un novērtēšanai valsts kapitāla daļu, atvasinātas publiskas personas kapitāla daļu pārvaldīšanas gadījumā, tai skaitā atkarīgajās kapitālsabiedrībās. | **Baltijas Korporatīvā pārvaldības institūta Latvijas pārstāvniecība**  (08.11.2019. atzinums)  1.iebildums  Noteikumu projekta 3. punktā noteikts, ka noteikumi piemērojami arī kapitālsabiedrību atkarīgo kapitālsabiedrību valdes un padomes locekļu atlasē. Vienlaikus noteikumu projekta 10. punkts nosaka, ka Koordinācijas institūcija nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu atlases un novērtēšanas procesos. Ievērojot risku interpretēt noteikumu prasības atkarīgo kapitālsabiedrību valdes un padomes locekļu atlases procesā, piemēram, attiecībā uz valsts kapitāla daļu turētāja dalību atkarīgo kapitālsabiedrību padomes un valdes atlases nominācijas komisijas darbā u.c. aspektiem, **aicinām papildināt noteikumu projektu ar jaunu punktu, nosakot skaidrus noteikumus nominācijas komisijas veidošanai un darbībai, informācijas publiskošanai u.c. atkarīgo kapitālsabiedrību valdes un padomes locekļu atlasei**. | **Ņemts vērā**  Precizēts noteikumu projekta 9.punkts | 9. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. |
|  | Par noteikumu projekta 3., 6.punkta un 4.2., 4.4.apakšpunktu svītrošanu | **Ekonomikas ministrija**  (15.11.2019. atzinums)  3.iebildums  Pamatojoties uz Noteikuma Nr.108 3.punktu lūgums svītrot Noteikuma projekta 3. un 6.punktu, kā arī šo noteikumu 4.2. un 4.4.apakšpunktus. | **Daļēji ņemts vērā**  Noteikumu projekta 3.punkts precizēts  Noteikumu projekta 6.punkts svītrots, bet papildināta anotācija. 4.2. un 4.4. apakšpunkti nav svītroti. | 3. Noteikumi piemērojami valdes un padomes locekļu kandidātu atlasei un novērtēšanai valsts kapitāla daļu, atvasinātas publiskas personas kapitāla daļu pārvaldīšanas gadījumā, **kā arī publiskas personas kapitālsabiedrību un atvasinātas publiskas personas kapitālsabiedrības atkarīgajās kapitālsabiedrībās (turpmāk – kapitālsabiedrība).**  Anotācija papildināta  ar šādu informāciju:  “Nodrošinot kapitālsabiedrību valdes un padomes locekļu kandidātu atlasi un novērtēšanu atbilstoši Publiskas personas kapitāla daļu un kapitālsabiedrību pārvaldības likuma 31.panta trešajā daļā vai 37.panta trešajā daļā noteiktajam, izmanto personāla atlases konsultanta pakalpojumus.”. |
|  | Par noteikumu projekta 5.punkta izteikšanu jaunā redakcijā | **Ekonomikas ministrija**  (15.11.2019. atzinums)  4.iebildums  Noteikumu projekta 5.punktā ir paredzēts, ka kapitāla daļu turētājs vai padome, ieceļot kapitālsabiedrības padomes vai valdes locekli, nodrošina, ka ievēlētās amatpersonas izglītība, kompetence, darba pieredze un nevainojama reputācija atbilst amata prasībām un Kapitālsabiedrību pārvaldības likuma 31.panta ceturtajā daļā vai 37.panta ceturtajā daļā noteiktajam. Vēršam uzmanību, ka šāds formulējums nav viennozīmīgi interpretējams, attiecīgi skaidrības labad, lūdzam izteikt minēto punktu šādā redakcijā: **“Kapitāla daļu turētājs vai padome par kapitālsabiedrības padomes vai valdes locekli ievēlē personu ar nevainojamu reputāciju, kuras izglītība, kompetence un darba pieredze atbilst attiecīgam amatam izvirzītajām prasībām, kā arī ievērojot Publiskas personas kapitāla daļu un kapitālsabiedrību pārvaldības likuma 31.panta ceturtajā daļā vai 37.panta ceturtajā daļā noteikto.”.** | **Ņemts vērā**  Noteikumu projekta 5.punkts izteikts EM piedāvātajā redakcijā | 5. Kapitāla daļu turētājs vai padome par kapitālsabiedrības padomes vai valdes locekli ievēlē personu ar nevainojamu reputāciju, kuras izglītība, kompetence un darba pieredze atbilst attiecīgam amatam izvirzītajām prasībām, kā arī ievērojot Publiskas personas kapitāla daļu un kapitālsabiedrību pārvaldības likuma 31.panta ceturtajā daļā vai 37.panta ceturtajā daļā noteikto. |
|  | Par noteikumu projekta 5.punkta izslēgšanu  5. Kapitāla daļu turētājs vai padome, ieceļot kapitālsabiedrības padomes vai valdes locekli, nodrošina, ka ievēlētās amatpersonas izglītība, kompetence, darba pieredze un nevainojama reputācija atbilst amata prasībām un Publiskas personas kapitāla daļu un kapitālsabiedrības likuma 31.panta ceturtajā daļā vai 37.panta ceturtajā daļā noteiktajam. | **Tieslietu ministrija**  (05.11.2019. atzinums)  1.iebildums  Projekta 5. punkts nosaka kārtību, kādā kapitāla daļu turētājs vai padome nodrošina kompetenču prasību atbilstību, ieceļot padomes vai valdes locekļus. Minētā norma neatbilst Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 31. panta desmitās daļas un 37. panta desmitās daļas deleģējumam. Minētais deleģējums nosaka nominācijas procesu (kārtību), taču Projekta 5. punkta normā iekļautais nosaka kapitāla daļu turētāja vai padomes rīcību, ieceļot valdes vai padomes locekļus, proti, darbības, kuras seko pēc nominācijas procesa. **Līdz ar to lūdzam izslēgt Projekta 5. punktu.** | **Daļēji ņemts vērā**  Noteikumu projekta 5.punkts nav izslēgts  Vēršam uzmanību, ka Noteikumu projekta 5.punkts ir izteikts jaunā redakcijā | 5. Kapitāla daļu turētājs vai padome par kapitālsabiedrības padomes vai valdes locekli ievēlē personu ar nevainojamu reputāciju, kuras izglītība, kompetence un darba pieredze atbilst attiecīgam amatam izvirzītajām prasībām, kā arī ievērojot Publiskas personas kapitāla daļu un kapitālsabiedrību pārvaldības likuma 31.panta ceturtajā daļā vai 37.panta ceturtajā daļā noteikto. |
|  | Par noteikumu projekta 6.punkta izslēgšanu  6. Nodrošinot kapitālsabiedrību valdes un padomes locekļu kandidātu atlasi un novērtēšanu atbilstoši Publiskas personas kapitāla daļu un kapitālsabiedrību pārvaldības likuma 31.panta trešajā daļā vai 37.panta trešajā daļā noteiktajam, izmanto personāla atlases konsultanta pakalpojumus. | **Tieslietu ministrija**  (05.11.2019. atzinums)  2. iebildums  Projekta 6. punkts ietver personāla atlases konsultanta piesaistes nepieciešamību. Vēršam uzmanību, ka Kapitālsabiedrību pārvaldības likuma 31. panta trešajā daļā un 37. panta trešajā daļā jau ir noteikta minētā personāla atlases konsultanta pakalpojumu piesaiste. Līdz ar to lūdzam no Projekta izslēgt 6. punktu, jo tas dublē Kapitālsabiedrību pārvaldības likumā paredzēto regulējumu. | **Ņemts vērā**  Noteikumu projekta 6.punkts piedāvātajā redakcijā izslēgts |  |
|  | Par noteikuma projekta 10.punktu  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās. | **Tieslietu ministrija**  **(**05.11.2019. atzinums)  4.iebildums  Projekta 10. punktā minētais, ka koordinācijas institūcijas pārstāvis nepiedalās publiskas personas kapitālsabiedrības atkarīgo kapitālsabiedrību valdes un padomes locekļu nominācijas komisijās, ir pretrunā ar Kapitālsabiedrību pārvaldības likuma 31. panta piektajā daļā un 8. panta pirmās daļas 3. punktā (redakcijā, kas stājas spēkā 2020. gada 1. janvārī) noteikto. Atbilstoši Kapitālsabiedrību pārvaldības likuma 31. panta piektajai daļai nominācijas komisijā iekļauj arī koordinācijas institūcijas izvirzīto pārstāvi. Savukārt Kapitālsabiedrību likuma 8. panta pirmās daļas 3. punkts paredz, ka Kapitālsabiedrību pārvaldības likuma 31. pantu piemēro arī publiskas personas kapitālsabiedrības atkarīgo kapitālsabiedrību valdes un padomes locekļu nominēšanai. Attiecīgi – koordinācijas institūcijas izvirzītais pārstāvis ir iekļaujams arī publiskas personas kapitālsabiedrības atkarīgās kapitālsabiedrības valdes un padomes locekļu nominācijas komisijā. **Līdz ar to, ņemot vērā minēto, lūdzam izslēgt Projekta 10. punktā norādīto par Koordinācijas institūcijas pārstāvja nepiedalīšanos publiskas personas kapitālsabiedrības atkarīgo kapitālsabiedrību valdes un padomes locekļu nominācijas komisijās.** | **Ņemts vērā**  Noteikumu projekta 9.punkts precizēts svītrots trešais teikums: “Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās”. | 9. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. |
|  | Par noteikumu projekta 10.punktu  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās. | **Ekonomikas ministrija**  (15.11.2019. atzinums)  6.iebildums  Lūgums izvērtēt Noteikuma projekta 10.punkta 3.teikuma atbilstību Kapitālsabiedrības pārvaldes likuma 8.panta pirmās daļas 3.punktam (redakcija, kas stājas spēkā 2020.gada 1.janvārī). | **Ņemts vērā**  Noteikumu projekta 9.punkts precizēts svītrots trešais teikums: “Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās”. | 9. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. |
|  | Noteikumu projekta 10.punkts  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām un, ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās. | **Latvijas Brīvo arodbiedrību savienība**  (31.10.2019. atzinums)  LBAS un tās dalīborganizācijas uzskata, ka ir jāveicina darbinieku līdzdalība uzņēmumu, jo īpaši valsts un publisko personu kapitālsabiedrību pārvaldībā.  Darbaspēka līdzdalība ir motivējošs faktors darbaspēkam, kas veicinot darbaspēka iesaisti un interešu konsolidāciju, nodrošinot kapitālsabiedrību ilgtspēju. Tajā pašā laikā, darbinieku līdzdalība uzņēmumu pārvaldībā, jo īpaši publiskās kapitālsabiedrībās, vienlaicīgi, nodrošina arī sabiedrības līdzdalību.  Līdz ar to LBAS uzsver nepieciešamību papildināt MK noteikumu projekta daļu **III. Nominācijas komisijas izveidošana, sastāvs un nominācijas komisijas locekļiem izvirzāmās prasības** ar regulējumu, kas nosaka, ka nominācijas komisijas locekļu sastāvā jābūt iekļautam kapitālsabiedrības darbinieku intereses pārstāvošam arodbiedrību pārstāvim. Izteikt 10.punktu sekojošā redakcijā:  10. Kapitālsabiedrību valdes un padomes locekļu kandidātu atlasei un novērtēšanai izveido nominācijas komisiju, kurā iekļauj ne vairāk kā divus kapitāla daļu turētāja vai kapitālsabiedrību padomes izvirzītos pārstāvjus, koordinācijas institūcijas izvirzīto pārstāvi, neatkarīgos ekspertus ar balsstiesībām, **arodbiedrības pārstāvi, ja kapitālsabiedrībā strādājošie darbinieki, apvienojušies arodbiedrībā,** un ja nepieciešams, novērotājus ar padomdevēja tiesībām, lai nodrošinātu atbilstības novērtēšanas procesa caurskatāmību. Kapitāla daļu turētājs, kapitālsabiedrības padome ir tiesīga izveidot pastāvīgu nominācijas komisiju valdes un padomes locekļu kandidātu atlases un novērtēšanas procesa nodrošināšanai. Koordinācijas institūcijas pārstāvis nepiedalās atkarīgo kapitālsabiedrību un atvasināto publisko personu kapitālsabiedrību valdes un padomes locekļu nominācijas komisijās.”.  Sakarā ar to, ka lielajās kapitālsabiedrībās, lielākoties, arodbiedrības pārstāvniecība tiek nodrošināta, arodbiedrību un darbinieku līdzdalība nominācijas komisijās ir veids, kā valsts pārvaldei nodemonstrēt gatavību pildīt savus vēstījumus par sabiedrības pārstāvju plašāku iesaisti valstij svarīgu lēmumu pieņemšanā un pilsoniskās sabiedrības, veidošanu un attīstību, praksē demonstrējot gatavību iesaistīt lēmumu pieņemšanā kapitālsabiedrību darbinieku pārstāvjus, kuri ir pietiekoši kompetenti konkrēto komercsabiedrību uzņēmējdarbības jomās. | **Ņemts vērā**  Papildināta anotācija  Tiks papildinātas vadlīnijas | Skatīt precizēto anotāciju |
|  | Noteikumu projekta 12.punkts  12. Nominācijas komisijas sastāvā iekļauj personas ar pieredzi vismaz vienā no šādām jomām:  [..]  12.3. kapitālsabiedrības darbība, kurai tiek veikta valdes vai padomes locekļu atlase. | **Latvijas Lielo pilsētu asociācija**  (01.11.2019. atzinums)  3.iebildums  Formulējums *“pieredze kapitālsabiedrības darbībā, kurai tiek veikta valdes un padomes locekļu atlase”* no gramatiskās interpretācijas viedokļa nav saprotams – pirmkārt, palīgteikumam jābūt uzreiz aiz tā vārda, kuru tas paskaidro, jo šobrīd sanāk, ka valdes locekļu atlase tiek veikta darbībai, nevis kapitālsabiedrībai, otrkārt, kapitālsabiedrības darbība ir konkrēta saimnieciskā (komerc-) darbība. Šāda norma rada neskaidrības, vai normas izstrādātāja mērķis ir bijis noteikt, ka personai ir jābūt pieredzei konkrētā komercdarbībā vai arī nozarē, kurā kapitālsabiedrība darbojas. Tādējādi netiek ievērota konsekvence gan ar Noteikumu projekta 26.4. punktā, gan 5. pielikumā izmantoto formulējumu.  **Ierosinām precizēt Noteikumu projekta 12.3. apakšpunktu, nosakot, ka personai nepieciešama pieredze nozarē, kurā kapitālsabiedrība veic komercdarbību.**  Papildus ir **nepieciešams Noteikumu projekta 12. punktā precizēt jeb izvērst prasību pēc konkrētas “pieredzes”**, t. i., cik senai vai ilgai šai pieredzei jābūt, kā ir saprotama pieredze kapitālsabiedrību pārvaldībā (jābūt tiešai pieredzei, tātad jābūt bijušam valdes, padomes loceklim vai dalībniekam, vai saistītai (piemēram, dalība procesa organizēšanā, pārvaldības jautājumu koordinēšanā) un vai der privātas vai tikai publiskas kapitālsabiedrības pārvaldības pieredze). | **Ņemts vērā**  Noteikumu projekta ar 11.3. apakšpunkts izteikts jaunā redakcijā.  Anotācija papildināta ar šādu informāciju: “Institūcija, kas deleģē pārstāvi nominācijas komisijā ir atbildīga, lai nominācijas komisijas loceklim būtu pieredze vai zināšanas par personāla vadību, atlasi vai kompetenču novērtēšanu, vai kapitālsabiedrību pārvaldību vai nozari, kurā kapitālsabiedrība veic komercdarbību. Pieredzei jābūt aktuālai, ne vecākai par 3 gadiem attiecīgajā jomā vai zināšanām, kas regulāri tiek papildinātas. Kā neatkarīgie eksperti vai novērotāji tiek piesaistīti no attiecīgās nozares uzņēmumiem, vai nevalstiskajām organizācijām, vai biedrībām, vai asociācijām, vai arodbiedrībām, vai akadēmiskās vides, vai personāla atlases u.tml.” | Noteikumu projekta 11.punkts  11. Nominācijas komisijas sastāvā iekļauj personas ar pieredzi vismaz vienā no šādām jomām:  **[...]**  **11.3. personai jābūt pieredzei nozarē, kurā kapitālsabiedrība veic komercdarbību.** |
|  | Noteikumu projekta 12.punkts  12. Nominācijas komisijas sastāvā iekļauj personas ar pieredzi vismaz vienā no šādām jomām:  12.1. personāla vadība, atlase un kompetenču novērtēšana;  12.2. kapitālsabiedrību pārvaldība;  12.3. kapitālsabiedrības darbība, kurai tiek veikta valdes vai padomes locekļu atlase. | **Kultūras ministrija**  (01.11.2019. atzinums)  2.iebildums  Lūdzam papildināt Projekta 12.punktu ar 12.4.apakšpunktu šādā redakcijā: „12.4. nozare, kurā darbojas kapitālsabiedrība”.  Projekta 12.punktā minētas trīs jomas, kuru pārzināšana ir nosacījums personas atbilstībai nominācijas komisijas locekļa amatam, tomēr šo trīs jomu uzskatījums liedz piesaistīt nozares ekspertus, kuriem ir liela pieredze nozarē, bet nav pieredze kapitālsabiedrības darbībā šajā nozarē. | **Ņemts vērā**  Noteikumu projekta ar 11.3. apakšpunkts izteikts jaunā redakcijā. | 11.3. personai jābūt pieredzei nozarē, kurā kapitālsabiedrība veic komercdarbību. |
|  | Noteikumu projekta 15.punkts  15. Valdes vai padomes locekļa kandidāts ir uzskatāms par personu ar nevainojamu reputāciju, ja nav pierādījumu, kas liecinātu par pretējo, un nav iemesla pamatotām šaubām par personas nevainojamu reputāciju. Izvērtējot valdes vai padomes locekļa kandidāta reputāciju, ņem vērā visu kapitāla daļu turētāja vai padomes, kā arī nominācijas komisijas rīcībā esošo informāciju, kas ir pieejama novērtējuma veikšanai. [..]  33. Ja nominācijas komisijas rīcībā ir informācija, kas varētu liecināt, ka kandidāta reputācija nav nevainojama, nominācijas komisijai ir pienākums izvērtēt to un pieņemt lēmumu par kandidāta virzīšanu turpmākajam vērtēšanas procesam. Kandidātu var izslēgt no turpmākā vērtēšanas procesa tikai ar vienbalsīgu visu nominācijas komisijas locekļu lēmumu. | **Latvijas Lielo pilsētu asociācija**  (01.11.2019. atzinums)  6. iebildums  **Rosinām 15. punktā svītrot vārdu *“visu”***, jo nav iespējams pārliecināties, ka rīcībā ir “visa“ informācija, vēl jo vairāk ka pastāv iespēja pēc personas pieprasījuma dzēst par viņu internetā esošo informāciju. Mūsuprāt, lieks vārds, kas var izraisīt nevajadzīgu diskusiju, vai tiešām visa informācija ir tikusi vērtēta.  Veidojas pretruna starp Noteikumu projekta 15. un 33. punktu, jo no vienas puses persona ir atzīstama par tādu, kurai ir nevainojama reputācija tikai tad, ja nav iemesla pamatotām šaubām, bet no otras puses ir noteikts, ka kandidātu var izslēgt no vērtēšanas reputācijas dēļ tikai ar vienbalsīgu visu komisijas locekļu lēmumu. Šāda situācija nebūtu pieļaujama, jo vērtējums par nevainojamu reputāciju veidojas no subjektīvās pieredzes.  **Rosinām svītrot *“tikai ar vienbalsīgu visu”* un noteikt, ka vērtējumu komisijas locekļi pauž kopējā novērtējumā.** | **Ņemts vērā daļēji**  Svītrots vārds “visu”  Nav svītroti vārdi “tikai ar vienbalsīgu visu”. Ja visi komisijas locekļi nav nobalsojuši par kandidāta izslēgšanu no turpmākā vērtēšanas procesa, ņemot vērā informāciju par kandidāta reputāciju, kandidāts turpina dalību nominācijas procesā. | 14.punkta 2.teikums  Izvērtējot valdes vai padomes locekļa kandidāta reputāciju, ņem vērā kapitāla daļu turētāja vai padomes, kā arī nominācijas komisijas rīcībā esošo informāciju, kas ir pieejama novērtējuma veikšanai. |
|  | Papildināt noteikumu projektu ar 17.10.apakšpunktu | **Finanšu ministrija**  (01.11.2019.atzinums)  6.iebildums  Ņemot vērā, ka kompetenču izvēle un novērtēšana ir cieši saistīta ar noteikumu projekta 1. un 2. pielikumu, uz to ir nepieciešams norādīt arī pašā noteikumu projektā, tādējādi lūdzam:  6.1. papildināt noteikumu projektu ar 17.10.apakšpunktu šādā redakcijā: “17.10. citas būtiskas kompetences, kuras izvirza kapitāla daļu turētājs vai padome, tās definējot saistībā ar vakanto amatu.” | **Ņemts vērā**  Noteikumu projekta 16.punkts papildināts ar 16.10.apakšpunktu Finanšu ministrijas piedāvātajā redakcijā | 16.10. citas būtiskas kompetences, kuras izvirza kapitāla daļu turētājs vai padome, tās definējot saistībā ar vakanto amatu. |
|  | Noteikumu projekta 19.punkts  19. Visiem pretendentiem novērtē vienādas kompetences, izmantojot vienādas kompetenču novērtēšanas metodes. Novērtēšanas kritērijos nosaka, kuras divas kompetences ir uzskatāmas par būtiskām kompetencēm konkrētam amatam. | **Latvijas Lielo pilsētu asociācija**  (01.11.2019. atzinums)  7.iebildums  Nav saprotams pamatojums 19. punktā noteikt stingru ierobežojumu, ka kritērijos ir jānosaka tieši un tikai divas kompetences, kas ir uzskatāmas par būtiskām konkrētam amatam. | **Ņemts vērā**  Papildināts noteikumu 18.punkts un anotācija | Papildināts noteikumi 18.punkta 2.teikums  “Novērtēšanas kritērijos nosaka, kuras divas **vai vairāk** kompetences ir uzskatāmas par būtiskām kompetencēm konkrētam amatam.”  Noteikumu projekta anotācija papildināta ar šādu informāciju: “Divas vai vairāk kompetences tiek noteiktas par būtiskām konkrētajai amata vakancei, t.i., ja to vērtējums ir “jāpilnveido” vai “neapmierinoši”, kandidāts netiek virzīts nākamajai kārtā.” |
|  | Noteikumu projekta 19.punkts  19. Visiem pretendentiem novērtē vienādas kompetences, izmantojot vienādas kompetenču novērtēšanas metodes. Novērtēšanas kritērijos nosaka, kuras divas kompetences ir uzskatāmas par būtiskām kompetencēm konkrētam amatam. | **Ekonomikas ministrija**  (15.11.2019. atzinums)  8.iebildums  Lūdzam precizēt noteikumu projekta 19.punktu, paredzot iespēju noteikt vairākas būtiskas kompetences, proti, noteikt vismaz divas būtiskas kompetences. Kā arī lūdzam papildināt anotāciju ar skaidrojumu šajā punktā minētajā regulējuma piemērošanai. | **Ņemts vērā**  Papildināts noteikumu 18.punkts un anotācija | Papildināts noteikumi 18.punkta 2.teikums  “Novērtēšanas kritērijos nosaka, kuras divas **vai vairāk** kompetences ir uzskatāmas par būtiskām kompetencēm konkrētam amatam.”  Noteikumu projekta anotācija papildināta ar šādu informāciju:  “Divas vai vairāk kompetences tiek noteiktas par būtiskām konkrētajai amata vakancei, t.i., ja to vērtējums ir “jāpilnveido” vai “neapmierinoši”, kandidāts netiek virzīts nākamajai kārtā.” |
|  | Noteikumu projekta 20.punkts un 45.punkts  20. Kandidātu kompetences novērtē intervijas veidā vai izmantojot citu – atbilstošāku – kompetenču novērtēšanas metodi. To var veikt personāla atlases konsultants vai nominācijas komisija. Personāla atlases konsultants sagatavo kompetenču novērtēšanas rezultātus, ko iesniedz nominācijas komisijai.   1. Personāla atlases konsultanta iespējamā iesaiste nominācijas procesā:    1. uzrunāt potenciālos kandidātus pieteikumu iesniegšanai;    2. veikt intervijas, lai pārliecinātos par svešvalodu prasmi, darba pieredzi un profesionālajām zināšanām;    3. veikt kompetenču novērtēšanu interviju veidā vai izmantojot citu – atbilstošāku – kompetenču novērtēšanas metodi;    4. veikt testus un citus personāla atlasē izmantojamus rīkus kandidāta piemērotības izvērtēšanai;    5. iegūt atsauksmes par kandidātu;    6. citi pienākumi, par ko vienojas kapitāla daļu turētājs vai padome. | **Latvijas Lielo pilsētu asociācija**  (01.11.2019. atzinums)  8. iebildums  No Noteikumu projekta 20. un 45.3. punkta izriet, ka personāla atlases konsultants var veikt kompetenču novērtēšanu, sagatavojot personāla atlases kompetenču novērtēšanas rezultātus, vai nominācijas komisija. Noteikumu projekta 20. un 21. punkts daļēji pārklājas, kas no juridiskās tehniskas viedokļa nebūtu pieļaujams. **Noteikumu projekta 20. punkts ir jāprecizē, lai būtu saprotams, vai gadījumā, kad tiek kompetenču novērtēšanai piesaistīts personāla atlases konsultants, nominācijas komisijai ir saistošs personāla atlases konsultanta veiktais kompetenču novērtējums vai tam ir ieteikuma raksturs.** | **Ņemts vērā**  Noteikumu projekta 20.punkts papildināts | 20. Nominācijas komisija, **ņemot vērā arī personāla atlases konsultanta iesniegtos kompetenču novērtēšanas rezultātus**, novērtē katra kandidāta kompetences ar atbilstošu vērtējumu, norādot to kandidātu atbilstības vērtēšanas veidlapā. |
|  | Par noteikumu projekta 22.punktu  22. Pēc nominācijas komisijas sastāva apstiprināšanas, nominācijas komisija izstrādā un apstiprina nolikumu, kurā ietver nominācijas procesa organizatoriskos jautājumus, definē kandidātu vērtēšanas kritērijus, reputācijas izvērtēšanu un kandidātu novērtēšanas kārtību | **Ekonomikas ministrija**  (15.11.2019. atzinums)  Lūdzu svītrot Noteikumu projekta 22.punktā vārdus “Pēc nominācijas komisijas sastāva apstiprināšanas”, jo nominācijas komisija var uzsākt darbību pēc tās izveides un tās sastāva apstiprināšanas. | **Ņemts vērā**  Noteikumu projekta 21.punkts precizēts, teikuma sākumā svītrojot vārdus “Pēc nominācijas komisijas sastāva apstiprināšanas” | 21. Nominācijas komisija izstrādā un apstiprina nolikumu, kurā ietver nominācijas procesa organizatoriskos jautājumus, definē kandidātu vērtēšanas kritērijus, reputācijas izvērtēšanu un kandidātu novērtēšanas kārtību. |
|  | Par noteikumu projekta 22.punktu  22. Pēc nominācijas komisijas sastāva apstiprināšanas, nominācijas komisija izstrādā un apstiprina nolikumu, kurā ietver nominācijas procesa organizatoriskos jautājumus, definē kandidātu vērtēšanas kritērijus, reputācijas izvērtēšanu un kandidātu novērtēšanas kārtību. | **Satiksmes ministrija**  (05.11.2019. atzinums)  11.iebildums  Anotācijas I sadaļas 6.punkta otrajā rindkopā ir aprakstīta kandidātu vērtēšana gadījumos, kad nominācijas komisijas loceklis nepiedalās atsevišķu kandidātu vērtēšanā vai atstata sevi no kandidātu vērtēšanas, taču šī kārtība nav paredzēta Noteikumu projektā, ierosinām attiecīgi papildināt Noteikumu projektu, vai Noteikumu projekta 22.punktā un Anotācijā norādīt, ka tas ir nosakāms nolikumā un ir skaidrojums/ieteikums par vērtēšanas komisijas darbību un lēmuma pieņemšanu. Arī 6.punkta ceturtajā rindkopā ir aprakstīta nominācijas komisijas lēmuma pieņemšanas kārtība, tomēr šāda lēmumu pieņemšanas kārtība nav noteikta Noteikumu projektā. | **Daļēji ņemts vērā**  Papildināts Noteikumu projekta 29.punkts | 29. Kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu. Katra kandidāta vidējo vērtējumu aprēķina, balstoties uz attiecīgajā nominācijas kārtā piedalījušos nominācijas komisijas locekļu vērtējuma. Kandidāta novērtējumu veido notikušo kārtu vidējo novērtējumu summa. (5. pielikums). |
|  | Noteikumu projekta 28.punkts  28. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, kas saskaņots ar nominācijas komisiju, uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas interneta vietnē. | **Satiksmes ministrija**  (05.11.2019. atzinums)  5.iebildums  Lūdzam precizēt Noteikumu projekta 28.punktu aizstājot vārdus “kas saskaņots ar nominācijas komisiju” ar vārdiem “kuru apstiprinājusi nominācijas komisija”. Saskaņā ar Noteikumu projekta 27.punktu nominācijas komisija nodrošina, ka nominācijas komisijas definētās un sludinājumā par vakantajiem amatiem iekļautās prasības ir samērīgas. | **Ņemts vērā**  Noteikumu projekta 27.punkts precizēts SM piedāvātajā redakcijā | Noteikumu projekta 27.punkts  27. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina vismaz divu nedēļu ilgu publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, **kuru apstiprinājusi nominācijas komisija,** uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas tīmekļvietnē. Sludinājumu var publicēt arī citās tīmekļvietnēs, ja par to lēmusi nominācijas komisija. |
|  | Noteikumu projekta 28.punkts  28. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, kas saskaņots ar nominācijas komisiju, uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas interneta vietnē. | **Ekonomikas ministrija**  (15.11.2019. atzinums)  10.iebildums  Lūdzam precizēt Noteikumu projekta 28.punktu, paredzot iespēju sludinājumu ievietot arī citās interneta vietnēs. Kā arī lūdzam papildināt minēto punktu ar nosacījumu, kāds būtu minimālais kandidātu pieteikšanās termiņš. | **Ņemts vērā** | 27. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina vismaz 2 nedēļu ilgu publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, **kuru apstiprinājusi nominācijas komisija,** uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas tīmekļvietnē. Sludinājumu var publicēt arī citās tīmekļvietnēs, ja par to lēmusi nominācijas komisija. |
|  | Noteikumu projekta 28.punkts  28. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, kas saskaņots ar nominācijas komisiju, uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas interneta vietnē. | **Latvijas Lielo pilsētu asociācija**  (01.11.2019. atzinums)  10. iebildums  **Priekšlikums papildināt piedāvāto redakciju ar papildus teikumu**:  *“Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, kas saskaņots ar nominācijas komisiju, uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas interneta vietnē,* ***kā arī citās interneta vietnēs, saskaņā ar nominācijas komisijas nolikumu.”****,* pretējā gadījumā no piedāvātās 28. punkta redakcijas izriet, ka sludinājums var tikt publicēts **tikai** pantā minētajās vietnēs, ierobežojot nominācijas komisijai iespēju apzināt pēc iespējas lielāku potenciālo amata kandidātu loku.  *Papildus norādāms, ka praksē nozares profesionāļi un kapitālsabiedrību valdes locekļi netiek atrasti Nodarbinātības valsts aģentūras vakanču datubāzē.* | **Ņemts vērā** | 27. Pēc nominācijas komisijas nolikuma, tai skaitā kandidāta vērtēšanas kritēriju, apstiprināšanas, kapitāla daļu turētājs vai padome izsludina vismaz divu nedēļu ilgu publisku kandidātu pieteikšanās procedūru uz vakanto valdes vai padomes locekļa amatu, publicējot sludinājumu, **kuru apstiprinājusi nominācijas komisija,** uz vakantiem amatiem Nodarbinātības valsts aģentūras vakanču datubāzē, kapitāla daļu turētāja, kapitālsabiedrības un valsts kapitālsabiedrību padomes un valdes locekļu atlases gadījumos koordinācijas institūcijas tīmekļvietnē. Sludinājumu var publicēt arī citās tīmekļvietnēs, ja par to lēmusi nominācijas komisija. |
|  | Noteikumu projekta 30.punkts  30. Kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu ([5. pielikums](https://likumi.lv/ta/id/278668#piel4)). | **Latvijas Lielo pilsētu asociācija**  (01.11.2019. atzinums)  12.iebildums  Noteikumu projekta 30. punktā ir noteikts, ka kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu. No normas izriet, ka gadījumā, kad nominēšana tiek organizēta vairākās kārtās, komisija pēc katras kārtas aizpilda visu Noteikumu projekta 5. pielikumā pievienoto veidlapu vai arī veidlapu aizpilda pa daļām un paraksta beigās? **Ir jāprecizē, kā šādā situācijā notiek rezultātu apkopošana.** | **Ņemts vērā**  Skatīt precizētā noteikumu projekta 29.punkta otro teikumu | 29. Kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu. **Katra kandidāta vidējo vērtējumu aprēķina balstoties uz attiecīgajā nominācijas kārtā piedalījušos nominācijas komisijas locekļu vērtējuma** Kandidāta novērtējumu veido notikušo kārtu vidējo novērtējumu summa. ([5. pielikums](https://likumi.lv/ta/id/278668#piel4)). |
|  | Par noteikumu projektu 30., 31. un 32.punktu  30. Kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu ([5. pielikums](https://likumi.lv/ta/id/278668#piel4)).    31. Nominācijas komisija lēmumus pieņem, pamatojoties uz kandidātu vērtējumu atbilstoši definētajiem kandidātu novērtēšanas kritērijiem katrā kārtā.  32. Kandidātu novērtējumu katrā kārtā nominācijas komisija veic klātienē nominācijas komisijas sēdē. | **Ekonomikas ministrija**  (15.11.2019. atzinums)  11.iebildums  Ņemot vērā, ka no Noteikumu projekta 30., 31. un 32.punkta nav skaidri saprotama nominācijas procesā paredzētā novērtēšana, proti, vai katrs nominācijas loceklis katrā komisijas sēdē aizpilda secīgi Noteikumu projekta 5.pielikumā ietverto vērtēšanas veidlapu, vai komisijas locekļu individuālās vērtēšanas veidlapas var būt katrā kārtā dažādas, bet pēdējā kārtā tiek aizpildīts rezultātu apkopojums, vai arī komisijas locekļu individuālās vērtēšanas veidlapas netiek aizpildītas ar nodomu, ka nominācijas komisija balsošanas rezultātā apkopo sēdes laikā klātienē visus rezultātus un aizpilde vērtēšanas veidlapu, nepieciešams skaidri un nepārprotami Noteikumu projektā noteikt, ka katrs komisijas loceklis veic novērtēšanu, aizpildot attiecīgas novērtēšanas veidlapas katrā kārtā un nominācijas komisija apkopo rezultātus. Lūdzam attiecīgi precizēt Noteikumu projekta 30., 31. un 32.punktu, kā arī attiecīgi papildināt anotāciju ar detalizētāku skaidrojumu. | **Ņemts vērā**  Skatīt precizētā noteikumu projekta 29.punkta otro teikumu | 29. Kandidātu atbilstības novērtēšanas rezultātus katrā kārtā nominācijas komisija apkopo un aizpilda kandidātu atbilstības vērtēšanas veidlapu. **Katra kandidāta vidējo vērtējumu aprēķina balstoties uz attiecīgajā nominācijas kārtā piedalījušos nominācijas komisijas locekļu vērtējuma** Kandidāta novērtējumu veido notikušo kārtu vidējo novērtējumu summa. ([5. pielikums](https://likumi.lv/ta/id/278668#piel4)). |
|  | Noteikumu projekta 34.punkts  34. Informāciju kandidāta reputācijas novērtēšanai nominācijas komisija iegūst, intervējot konkrēto kandidātu un/vai izmantojot publiski pieejamos informācijas avotus. | **Vides aizsardzības un reģionālās attīstības ministrija**  (04.11.2019. atzinums)  7.iebildums  Saskaņā ar Valsts iestāžu Juridisko dienestu vadītāju 2010. gada 15. janvāra sanāksmes protokola Nr. 1 1. § “Par juridiskā tehnikas jautājumiem: saikļu un/vai lietojums normatīvā akta tekstā” 1. punktu nolemts vienoties par saikļu un/vai lietošanu normatīvā akta tekstā – rakstot normatīvā akta projektu, izvairīties no dubultsaikļa „un/vai” lietošanas. Lietot tikai vienu no saikļiem, ja nepieciešams, saturu izklāstot ar apakšpunktu palīdzību.  Ievērojot minēto, lūdzam precizēt noteikumu projekta 34. punktu. | **Ņemts vērā**  Skatīt precizēto noteikumu projekta 33.punktu | 33. Informāciju kandidāta reputācijas novērtēšanai nominācijas komisija iegūst, intervējot konkrēto kandidātu **un** izmantojot publiski pieejamos informācijas avotus. |
|  | Par noteikumu projekta 37.punkta papildināšanu  37. Kapitāla daļu turētājam vai kapitālsabiedrības padomei ir tiesības, informējot par iemesliem nominācijas komisiju, noraidīt izvirzīto kandidātu un rosināt atkārtotu atlases procedūru, ja:  37.1. tam rodas pamatotas šaubas par izvirzītā kandidāta atbilstību šo noteikumu 14.4. apakšpunktā minētajām prasībām;  37.2. tā rīcībā ir cita informācija par kandidāta iepriekšējo darbību, kas [Komerclikuma](https://likumi.lv/ta/id/5490-komerclikums) izpratnē ir uzskatāma par svarīgu iemeslu valdes vai padomes locekļa atsaukšanai no amata. | **Satiksmes ministrija**  (05.11.2019. atzinums)  7.iebildums  Noteikumu projekta 37.punktā aiz vārdiem “atkārtotu atlases procedūru” papildināt ar vārdiem “vai izbeigt konkursu bez rezultātiem” un papildināt 37.punktu ar 37.3.apakšpunktu šādā redakcijā:  “37.3. nav izpildījušies citos normatīvajos aktos noteiktie priekšnoteikumi, lai piešķirtu speciālās atļaujas vai drošības sertifikātus, ievēlēšanai valdes vai padomes locekļa amatā.”.  Papildus Komerclikumā un Kapitāla daļu likumā noteiktajām prasībām, kapitālsabiedrībām ir saistošas vēl arī citos normatīvajos aktos noteiktās prasības valdes un padomes locekļu ievēlēšanai, piemēram, likums “Par valsts noslēpumu” 9.panta pirmā daļa, 2018.gada 10.jūlija Ministru kabineta noteikumi Nr.417 “Industriālās drošības sertifikātu noteikumi” 10. un 12.punkts, 2014.gada 9.decembra Ministru kabineta noteikumi Nr.757 “Apsardzes darbības licencēšanas noteikumi” 33. un 35.punkts. | **Ņemts vērā**  Skatīt precizēto noteikumu projekta 36.punktu | 36. Kapitāla daļu turētājam vai kapitālsabiedrības padomei ir tiesības, informējot par iemesliem nominācijas komisiju, noraidīt izvirzīto kandidātu un rosināt atkārtotu atlases procedūru, ja:  36.1. tam rodas pamatotas šaubas par izvirzītā kandidāta atbilstību šo noteikumu 13.4. apakšpunktā minētajām prasībām;  36.2. tā rīcībā ir cita informācija par kandidāta iepriekšējo darbību, kas [Komerclikuma](https://likumi.lv/ta/id/5490-komerclikums) izpratnē ir uzskatāma par svarīgu iemeslu valdes vai padomes locekļa atsaukšanai no amata;  **36.3. nav izpildījušies citos normatīvajos aktos noteiktie priekšnoteikumi, lai piešķirtu speciālās atļaujas vai drošības sertifikātus, ievēlēšanai valdes vai padomes locekļa amatā.** |
|  | Noteikumu projekta 39.punkts  39. Lai informētu sabiedrību par kandidātu atlases procesa un kandidātu atbilstības novērtēšanas procesu un rezultātiem, kapitāla daļu turētājs vai kapitālsabiedrības padome: [..]  39.2. triju darbdienu laikā pēc dalībnieku (akcionāru) sapulces vai kapitālsabiedrības padomes lēmuma par valdes vai padomes locekļa ievēlēšanu amatā, vai lēmuma par konkursa izbeigšanu bez rezultāta, arī šo noteikumu 37.punktā minētajā gadījumā, publicē institūcijas tīmekļvietnē informāciju par kandidātu novērtēšanas procesu (kandidātu novērtēšanas kritērijiem un izmantotajām kandidātu novērtēšanas metodēm, novērtēto kandidātu skaitu) un dalībnieku (akcionāru) sapulces vai kapitālsabiedrības padomes pieņemto lēmumu. Informācijā par dalībnieku (akcionāru) sapulces vai kapitālsabiedrības padomes pieņemto lēmumu norāda amatā ievēlētās amatpersonas vārdu, uzvārdu, amata nosaukumu, kā arī citas ziņas, kuru norādīšanu valsts kapitāla daļu turētājs vai padome uzskata par nepieciešamu. | **Latvijas Lielo pilsētu asociācija**  (01.11.2019. atzinums)  14. iebildums  1) Informējot sabiedrību par kandidātu atlases procesa un kandidātu atbilstības novērtēšanas procesu un rezultātiem un publicējot citas ziņas, kuru norādīšanu valsts kapitāla daļu turētājs vai padome uzskata par nepieciešamu, ir jāievēro personas datu aizsardzības noteikumi. **Ieteikums šo normu papildināt, norādot, ka, publicējot citas ziņas par amatā ievēlēto amatpersonu, ievērojams normatīvajos aktos noteiktais regulējums fiziskās personas datu aizsardzības jomā.**  2) **Ierosinām sadalīt divās daļās 39.2. punktu**, paredzot, ka informācija par nominēšanas procesu un rezultātiem tiek publicēta trīs dienu laikā pēc nominācijas komisijas lēmuma pieņemšanas un atsevišķi vēlāk tiek publicēta informācija par dalībnieku sapulces lēmumu.  3) Lūgums precizēt piedāvātajā 39. punkta otrās daļas redakcijā minēto formulējumu “institūcijas tīmekļvietnē”.  4) Vai piedāvātajā 39. punkta otrās daļas pēdējā teikuma redakcijā ir jābūt vārdam “valsts”, respektīvi - vai šis teikums tiek attiecināts tikai uz valsts kapitālsabiedrībām? | **Daļēji ņemts vērā**  No noteikumu projekta 38.2.apakšpunkta otrajā teikumā svītrots vārds “valsts” | 38.2 apakšpunkta otrais teikums  Informācijā par dalībnieku (akcionāru) sapulces vai kapitālsabiedrības padomes pieņemto lēmumu norāda amatā ievēlētās amatpersonas vārdu, uzvārdu, amata nosaukumu, kā arī citas ziņas, kuru norādīšanu kapitāla daļu turētājs vai padome uzskata par nepieciešamu. |
|  | Noteikumu projekta 1.pielikums  1.2. Svešvalodas zināšanas - pārvalda vismaz vēl vienu Eiropas Savienības oficiālo valodu (nosaka kapitāla daļu turētājs vai padome) valdes locekļa uzdevumu profesionālai izpildei nepieciešamā apjomā | **Latvijas Lielo pilsētu asociācija**  (01.11.2019. atzinums)  16.iebildums  **Nepieciešams izvērtēt šādas prasības obligātumu visiem valdes locekļiem.**  Skatīt 5.iebildumu:  **5. Nepieciešams izvērtēt, vai valdes locekļu kandidātiem, piemēram, mazā kapitālsabiedrībā, kas darbojas tikai Latvijas tirgū, kā minimālā prasība nosakāma vismaz vienas Eiropas Savienības oficiālās valodasi pārzināšana.** Pastāv risks, ka personas nepietiekamu valodas prasmju dēļ tiek zaudēts valdes locekļa kandidāts, kurš ir profesionāls, ar labu līdzšinējā darba pieredzi. Šādas prasības izvirzīšana būtu atstājama kapitāla daļu turētāja vai padomes kompetencē. Ja minētās prasības noteikšana tiek atstāta kapitāla daļu turētāja vai padomes kompetencē, tad ieteicams prasības valdes locekļu kandidātiem nošķirt no prasībām padomes locekļu kandidātiem. | **Daļēji ņemts vērā**  Papildināta anotācija norādot, ka kapitāla daļu turētāja vai padomes kompetencē ir noteikt, kādā līmenī valdes locekļa kandidātam ir jāzina svešvaloda | Skatīt precizēto anotāciju |
|  | Noteikumu projekta  1. pielikums  Darba pieredze, kas atbilst vienam no šādiem kritērijiem:  3.1. vismaz triju gadu pieredze valdes loceklim līdzvērtīgā vadošā amatā jomā, kurā darbojas attiecīgā kapitālsabiedrība. Izņēmuma gadījumā to var samazināt līdz divu gadu pieredzei, ja valdes locekļu atlase tiek veikta kapitālsabiedrībā, kura saskaņā ar normatīvajiem aktiem ir maza kapitālsabiedrība;  3.2. vismaz triju gadu pieredze valdes loceklim līdzvērtīgā vadošā amatā, kas nodrošina kompetences un zināšanas, kuras nepieciešamas, lai profesionāli pildītu valdes locekļa uzdevumus konkrētajā amatā. Izņēmuma gadījumā to var samazināt līdz divu gadu pieredzei, ja valdes locekļu atlase tiek veikta kapitālsabiedrībā, kura saskaņā ar normatīvajiem aktiem ir maza kapitālsabiedrība. | **Latvijas Lielo pilsētu asociācija**  (01.11.2019. atzinums)  17.iebildums  **Noteikumu projekta 1. pielikumā nepieciešams precizēt, kas ir uzskatāms par *“valdes loceklim līdzvērtīgu vadošo amatu”***. Šiem pieredzes kritērijiem nekvalificētos citi būtisku amatu pārstāvji, piemēram, advokāts, tiesnesis, finanšu konsultants, zvērināts revidents u.tml. | **Daļēji ņemts vērā** | Skatīt precizēto anotāciju  Anotācija papildināta ar šādu informāciju:  “Valdes loceklim līdzšinējā darba pieredzei ir jābūt saistītai ar organizācijas vadību un ieņemtais amats ir bijis valdes loceklis, uzņēmuma direktors, konkrētas jomas direktors, prezidents, izpilddirektors, prokūrists u.tml. amati, ko ieņemot ir atbildība par organizācijas operacionālo vadību.” |
|  | **Par noteikumu projekta 1.pielikuma “Prasības valdes locekļu amata kandidātiem**  **Minimālās prasības valodu prasmei, izglītībai un darba pieredzei”**  **3.punkta “Līdzšinējā darba pieredze” precizēšanu**  Darba pieredze, kas atbilst vienam no šādiem kritērijiem:  3.1. vismaz triju gadu pieredze **valdes loceklim** **līdzvērtīgā** vadošā amatā jomā, kurā darbojas attiecīgā kapitālsabiedrība. Izņēmuma gadījumā to var samazināt līdz divu gadu pieredzei, ja valdes locekļu atlase tiek veikta kapitālsabiedrībā, kura saskaņā ar normatīvajiem aktiem ir maza kapitālsabiedrība;  3.2. vismaz triju gadu pieredze **valdes loceklim** **līdzvērtīgā** vadošā amatā, kas nodrošina kompetences un zināšanas, kuras nepieciešamas, lai profesionāli pildītu valdes locekļa uzdevumus konkrētajā amatā. Izņēmuma gadījumā to var samazināt līdz divu gadu pieredzei, ja valdes locekļu atlase tiek veikta kapitālsabiedrībā, kura saskaņā ar normatīvajiem aktiem ir maza kapitālsabiedrība. | **Vides aizsardzības un reģionālās attīstības ministrija**  (04.11.2019. atzinums)  8.iebildums  Lūdzam darba pieredzes kritērijos svītrot vārdus “valdes loceklim līdzvērtīgā”, atstājot pieredzi vadošā amatā, jo noteikumu projektā un anotācijā nav sniegts skaidrojums, kas tiek saprasts ar definīciju “līdzvērtīgs amats”. Vēršam uzmanību uz to, ka minētais definējums ir ļoti plaši interpretējams un, iespējams, ka nepamatoti sašaurinās pretendentu loku. | **Daļēji ņemts vērā** | Skatīt precizēto anotāciju  Anotācija papildināta ar šādu informāciju:  “Valdes loceklim līdzšinējā darba pieredzei ir jābūt saistītai ar organizācijas vadību un ieņemtais amats ir bijis valdes loceklis, uzņēmuma direktors, konkrētas jomas direktors, prezidents, izpilddirektors, prokūrists u.tml. amati, ko ieņemot ir atbildība par organizācijas operacionālo vadību.”. |
|  | Noteikumu projekta 1.  un 2.pielikums | **Finanšu ministrija**  (01.11.2019. atzinums)  1. iebildums  Noteikumu projekta 1.pielikuma un 2.pielikuma tabulā “Nepieciešamās kompetences un to novērtēšana” pie trīs kompetenču aprakstiem vai to novērtēšanas kritērijiem - “2. Pozitīvu attiecību veidošana un uzturēšana”; “8. Orientācija uz rezultātu sasniegšanu”;  “9. Pārmaiņu vadīšana” – ir atsauce uz to attiecināšanu iestādēs nevis kapitālsabiedrībās. Lūdzam aizstāt vārdu “iestāde” (attiecīgā locījumā) ar vārdu “kapitālsabiedrība” (attiecīgā locījumā). | **Ņemts vērā**  Vārds “iestāde” aizstāts ar vārdu “organizācija” | Skatīt precizētos pielikumus |
| 2.iebildums  Vēršam uzmanību, ka noteikumu projekta 2.pielikuma tabulā “Minimālās prasības valodu prasmei, izglītībai un darba pieredzei” pie apraksta “Augstākā izglītība” un “Līdzšinējā darba pieredze” pēdējā teikuma: “Jomu nosaka kapitāla daļu turētājs vai padome”, nav korekti norādīt padomi, ņemot vērā, ka jautājums tiek izskatīts saistībā ar padomes locekļu amatu kandidātu izvērtēšanu. Tādējādi lūdzam attiecīgajos teikumos svītrot vārdus “vai padome”. | **Ņemts vērā**  Noteikumu projekta 2.pielikums precizēts |
|  | Noteikumu projekta 2.pielikums | **Latvijas Lielo pilsētu asociācija**  (01.11.2019. atzinums)  19. iebildums  Noteikumu projekta 2. pielikumā tabulas, kas attiecas uz kompetenču prasībām padomes locekļu amata kandidātiem, 10. punktā ir norāde, ka citas prasības izvirza padome. **Lūdzam skaidrot, vai ar to ir domāts, ka padome pati sev izvirza kompetenču prasības.** | **Ņemts vērā**  Noteikumu projekta 2.pielikums precizēts 10.punktā svītrots vārds “padome” | Skatīt precizētos pielikumus |
|  | Noteikumu projekta 3.pielikuma 3.punkts un 4.punkts  3) neesmu iepriekšminēto kandidātu radinieks līdz otrajai radniecības pakāpei, laulātais vai svainis līdz pirmajai svainības pakāpei, vai persona, ar kuru viņam ir kopīga saimniecība;  4) lēmumu pieņemšana vai piedalīšanās lēmumu pieņemšanā neietekmē manas, manu radinieku vai darījuma partneru personiskās vai mantiskās intereses; [...] | **Latvijas Lielo pilsētu asociācija**  (01.11.2019. atzinums)  22.iebildums  **Lūgums precizēt**, vai abos punktos nevajadzētu pieturēties pie viena formulējuma - respektīvi, vai 4. punktā minētā vārda “radinieku” vietā būtu jābūt 3. punktā minētais uzskaitījums - radinieks līdz otrajai radniecības pakāpei, laulātais vai svainis līdz pirmajai svainības pakāpei, vai persona, ar kuru viņam ir kopīga saimniecība? | **Ņemts vērā, precizēts 4.apakšpunkts** | Skatīt precizētos pielikumus |
|  | Noteikumu projekta  5. pielikums | **Latvijas Lielo pilsētu asociācija**  (01.11.2019. atzinums)  24.iebildums  Nav saprotama Noteikumu projekta 5. pielikumā ietvertais veidlapas paraugs – pēdējās kolonnas augšā ir rakstīts “kandidāta vārds, uzvārds”, bet nav saprotams, ka ailēs zem šīs norādes ir norādāmi vērtējuma punkti, kas apakšā tad būtu jāsummē. Kā arī no trešās piezīmes izriet, ka ir vērtēšanas kritēriji, kas nav novērtējami ar punktiem, lai arī Noteikumu projekta pamattekstā tas nav norādīts. Ņemot vērā minēto, **nepieciešams precizēt Noteikumu projektu, nosakot, vai visi vērtēšanas kritēriji ir novērtējami ar punktiem.** | **Ņemts vērā**  Noteikumu projekta 5.pielikumā kolonas nosaukums zem “Kandidāta vārds uzvārds” “Piešķirtie punkti; Atbilst/neatbilst” | Skatīt precizētos pielikumus |
|  | Noteikumu projekta  5. pielikums | **Finanšu ministrija**  (01.11.2019. atzinums)  5.iebildums  Noteikumu projekta 5.pielikuma tabulā “Kandidātu atbilstības vērtēšanas veidlapas paraugs” nav viennozīmīgi saprotams, kas ir jāatzīmē tabulas kolonnā “vērtēšanas kārta”. Tāpat nav viennozīmīgi saprotams, vai tabulas kolonnā “Kandidāta vārds, uzvārds” katrā rindas iedaļā uz leju jāraksta kandidāta vārds, uzvārds vai arī vērtēšanas kārtas punktu skaits. Tādējādi lūdzam precizēt tabulas kolonnu nosaukumus, lai nepārprotami būtu saprotams, kāda informācija attiecīgajās iedaļās jāaizpilda. | **Ņemts vērā**  Noteikumu projekta 5.pielikums precizēts “Vērtēšanas kārtā, kurā izvērtē kritēriju”  Noteikumu projekta 5.pielikumā kolonas nosaukums “Piešķirtie punkti; Atbilst/neatbilst | Skatīt precizētos pielikumus |
|  | Par anotācijas papildināšanu | **Vides aizsardzības un reģionālās attīstības ministrija**  (04.11.2019. atzinums)  8. iebildums  Lūdzam darba pieredzes kritērijos svītrot vārdus “valdes loceklim līdzvērtīgā”, atstājot pieredzi vadošā amatā, jo noteikumu projektā un anotācijā nav sniegts skaidrojums, kas tiek saprasts ar definīciju “līdzvērtīgs amats”. Vēršam uzmanību uz to, ka minētais definējums ir ļoti plaši interpretējams un, iespējams, ka nepamatoti sašaurinās pretendentu loku. | **Ņemts vērā** | Skatīt precizēto anotāciju  Anotācija papildināta ar šādu informāciju:  “Valdes loceklim līdzšinējā darba pieredzei ir jābūt saistītai ar organizācijas vadību un ieņemtais amats ir bijis valdes loceklis, uzņēmuma direktors, konkrētas jomas direktors, prezidents, izpilddirektors, prokūrists u.tml. amati, ko ieņemot ir atbildība par organizācijas operacionālo vadību.” |
| **PRIEKŠLIKUMI** | | | | |
|  | **Konceptuāls priekšlikums**  par noteikumu projekta papildināšanu | **Finanšu ministrija**  (01.11.2019. atzinums)   1. Priekšlikums   Noteikumu projekta 6.punkts nosaka, ka, *nodrošinot kapitālsabiedrību valdes un padomes locekļu kandidātu atlasi un novērtēšanu atbilstoši Publiskas personas kapitāla daļu un kapitālsabiedrību pārvaldības likuma 31.panta trešajā daļā vai 37.panta trešajā daļā noteiktajam, izmanto personāla atlases konsultanta pakalpojumus*.  Savukārt Publiskas personas kapitāla daļu un kapitālsabiedrību pārvaldības likuma (redakcijā, kas būs spēkā no 2020.gada 1.janvāra) 31.panta trešā daļa līdzīgi kā 37.panta trešā daļa paredz, ka *iespējamie valdes un padomes locekļu kandidāti tiek atlasīti, organizējot publisku kandidātu pieteikšanās procedūru. Atlasot valdes vai padomes locekļus akciju sabiedrībā un sabiedrībā ar ierobežotu atbildību,* ***ja tās atbilst šā likuma***[***78.***](https://likumi.lv/ta/id/269907#p78)***panta otrās daļas prasībām****, nominēšanas procesā papildus piesaista personāla atlases konsultantu*.  Ņemot vērā minēto, lūdzam izvērtēt vai nav nepieciešams attiecīgi precizēt noteikumu projekta 6.punktu.  Vienlaikus lūdzam skaidrot, kādēļ noteikumu projektā netiek noteikta iespēja valdes un padomes locekļu nominācijas procesā iesaistīt uzņēmuma iekšējos personālvadības un atlases ekspertus, piemēram, personāla vadītājus. Noteikumu projektā ir norādīti tikai ārējie maksas pakalpojumu sniedzēji (personāla atlases konsultanti), kas savā ziņā liek noprast par vadītāju atlases uzņēmumu lobēšanu. Vēršam uzmanību, ka daudzās kapitālsabiedrībās ir profesionāli un kompetenti personālvadības speciālisti, kas spētu piedāvāt tieši to pašu pakalpojumu klāstu, kā personāla atlases konsultanti, daudziem uzņēmumiem ir profesionāli novērtēšanas rīki iekšējai lietošanai.  **Ievērojot iepriekš minēto, lūdzam izvērtēt iespēju papildināt noteikumu projektu ar tiesību normām, kas paredzētu iespēju valdes un padomes locekļu nominācijas procesā iesaistīt arī uzņēmuma iekšējos personālvadības un atlases ekspertus.** | **Nav ņemts vērā**  PKC ieskatā nav nepieciešams precizēt, jo ir paredzēta publiskā kandidātu pieteikšanās. Iekšējo personāla atlases ekspertu iesaiste nominācijas procesā nesniedz neatkarīgu vērtējumu. |  |
|  | Konceptuāls priekšlikums par noteikumu projekta papildināšanu | **Satiksmes ministrija**  (05.11.2019. atzinums)  5.priekšlikums  Papildus vēršam uzmanību, ka, ir radušās problēmas ar neatkarīgā eksperta piesaisti nominācijas komisijās. Satiksmes ministrija ir saskārusies ar situāciju, ka pārstāvji no nevalstiskām organizācijām atsakās piedalīties nominācijas komisijās. Jāņem vērā, ka rīkoto konkursu skaits kapitālsabiedrību valdes un padomes locekļu atlasei ir liels un darbs nominācijas komisijās ir atbildīgs un laikietilpīgs process, kas prasa papildus noslogojumu visiem nominācijas komisijas locekļiem tajā skaitā neatkarīgajiem ekspertiem.  Līdz ar to aicinām Pārresoru koordinācijas centru sniegt priekšlikumus kā nodrošināt neatkarīgo ekspertu – nominācijas komisijas locekļu pārstāvību nominācijas komisijās. | **Ņemts vērā**  PKC papildinās vadlīnijas |  |
|  | Par noteikumu projekta 1.apakšpunkta numerācijas precizēšanu | **Iekšlietu ministrija**  (01.11.2019. atzinums)  3.priekšlikums  Precizēt projekta 1.apakšpunkta numerāciju. | **Ņemts vērā**  Numerācija precizēta |  |
|  | Par anotācijas precizēšanu | **Iekšlietu ministrija**  (01.11.2019. atzinums)  4.priekšlikums  Aizstāt anotācijas I sadaļas 1.punktā skaitli un vārdu “10 daļa” ar vārdiem “desmitā daļa”. | **Ņemts vērā**  Numerācija precizēta |  |
|  | Par noteikumu projekta 8.punkta precizēšanu | **Satiksmes ministrija**  (05.11.2019. atzinums)  1.priekšlikums  Noteikumu projekta 8.punktā ierosinām aizstāt vārdu “apstiprināšanai” ar vārdu “ievēlēšanai”, jo Kapitāla daļu likuma 66. panta pirmās daļas septītajā punktā, 94.panta pirmās daļas 4.punktā, 107.panta otrās daļas pirmajā punktā ir paredzēta dalībnieka, akcionāra, padomes kompetence ievēlēt padomes vai valdes locekļus. | **Ņemts vērā**  Noteikumu projekta 7. punktā vārds “apstiprināšanai” aizstāts ar vārdu “ievēlēšanai” |  |
|  | Par noteikumu projekta 39.1. un 39.2. apakšpunkta precizēšanu | **Satiksmes ministrija**  (05.11.2019. atzinums)  2.priekšlikums  Noteikumu projekta 39.1 un 39.2.apakšpunktā ierosinām precizēt vārdu “institūciju”, kuras tīmekļvietnē kapitāla daļu turētājs vai kapitālsabiedrības padome publicē paredzēto informāciju. | **Ņemts vērā**  Anotācija papildināta ar attiecīgo informāciju, ka informācija publicējama kapitāla daļu turētāja vai kapitālsabiedrības tīmekļvietnē |  |
|  | Par noteikumu projekta  1.pielikuma precizēšanu | **Tieslietu ministrija**  (05.11.2019. atzinums)  Izsakām priekšlikumu Projekta 1. pielikuma sadaļā “Minimālās prasības valodu prasmei, izglītībai un darba pieredzei” 3.1 un 3.2. apakšpunktā valdes locekļu amata kandidātam izvirzīto kritēriju “pieredze valdes loceklim līdzvērtīgā vadošā amatā” aizstāt ar kritēriju “pieredze vadošā amatā”, lai nepamatoti nesašaurinātu potenciālo kandidātu loku, liedzot kvalificēties amatam, piemēram, liela uzņēmuma struktūrvienības vadītājam. | **Ņemts vērā**  Anotācija papildināta ar skaidrojumu par pieredzi valdes loceklim līdzvērtīgā amatā | Papildināta anotācija  Valdes loceklim līdzšinējā darba pieredzei ir jābūt saistītai ar organizācijas vadību un ieņemtais amats ir bijis valdes loceklis, uzņēmuma direktors, konkrētas jomas direktors, prezidents, izpilddirektors, prokūrists u.tml. amati, ko ieņemot ir atbildība par organizācijas operacionālo vadību. |
|  | Par noteikumu projekta  14.5. apakšpunkta  vai 1. un 2.pielikuma precizēšanu | **Iekšlietu ministrija**  (01.11.2019. atzinums)  1.priekšlikums  Projekta 14.5. apakšpunkts paredz noteikt, ka valdes vai padomes locekļu kandidātiem var izvirzīt citas būtiskas profesionālās iemaņas atbilstoši konkrētās kapitālsabiedrības darbības un valdes vai padomes locekļa atbilstības jomai. Savukārt projekta 1. pielikumā un 2. pielikumā ietvertās sadaļas “Nepieciešamās kompetences un to novērtēšana” 10. punktā ir norādīts, ka kapitāla daļu turētājs vai padome var izvirzīt citas būtiskas kompetences, tās definējot saistībā ar vakanto amatu. Līdz ar to nav saprotams, ko kapitāla daļu turētājs vai padome varēs kā papildus prasību izvirzīt valdes vai padomes locekļa amata kandidātam (proti, profesionālās iemaņas vai kompetences).  Ņemot vērā minēto, nepieciešams precizēt projekta 14.5. apakšpunktu, vai projekta 1. un 2. pielikumu. | **Ņemts vērā**  Anotācija papildināta ar skaidrojumu par pieredzi valdes loceklim līdzvērtīgā amatā, kā arī norādīts, ka nepieciešama gan kompetence, gan profesionālās iemaņas. | Papildināta anotācija  Valdes loceklim līdzšinējā darba pieredzei ir jābūt saistītai ar organizācijas vadību un ieņemtais amats ir bijis valdes loceklis, uzņēmuma direktors, konkrētas jomas direktors, prezidents, izpilddirektors, prokūrists u.tml. amati, ko ieņemot ir atbildība par organizācijas operacionālo vadību. |
|  | Par noteikumu projekta 3.pielikumu un 4.pielikumu | **Satiksmes ministrija**  (05.11.2019. atzinums)  3.priekšlikums  Noteikuma projekta 3. pielikuma “Nominācijas komisijas locekļa apliecinājums” 4.pielikuma “Nominācijas procesā iesaistīto personu apliecinājums” ievada daļā ierosinām svītrot vārdus “rīkojumu” un “apstiprināšanai”. Kapitālsabiedrībā kapitāla daļu turētājs vai padome var pieņemt lēmumus, ievērojot Kapitāla daļu likumu un Komerclikumu, nevis tikai izdot rīkojumu. Saskaņā ar Kapitāla daļu likumu padomes un valdes locekļus ievēl amatā. Ierosinām ievada daļu aiz vārda “sapulcē” papildināt ar vārdiem “vai padomes sēdē”. | **Ņemts vērā**  Pielikumi precizēti | Skatīt precizēts pielikumus |
|  | Noteikumu projekta 39.1. un 39.2. apakšpunkts | **Finanšu ministrija**  (01.11.2019. atzinums)  2.priekšlikums  Vēršam uzmanību, ka no noteikumu projekta 39.1. un 39.2 apakšpunkta redakcijas, nav skaidri saprotams, kuras institūcijas tīmekļvietnē ir publicējama norādītā informācija - koordinācijas institūcijas tīmekļvietnē vai tomēr kapitāla daļu turētāja vai kapitālsabiedrības tīmekļvietnē. Tiesiskās skaidrības labad, lūdzam pārskatīt iepriekš minēto apakšpunktu redakcijas un nepieciešamības gadījumā tās precizēt. | **Ņemts vērā**  Anotācija papildināta ar attiecīgo informāciju, ka informācija publicējama kapitāla daļu turētāja vai kapitālsabiedrības tīmekļvietnē |  |
|  | Informācija | **Finanšu ministrija**  (01.11.2019. atzinums)  Informējam, ka atbilstoši Attīstības finanšu institūcijas likuma 7.pantam uz AS "Attīstības finanšu institūcija Altum" valdes un padomes locekļiem attiecināmas prasības, kādas [Kredītiestāžu likumā](https://likumi.lv/ta/id/37426-kreditiestazu-likums) noteiktas kredītiestādes padomes un valdes locekļiem. |  |  |
|  | Par noteikumu projekta precizēšanu | **Vides aizsardzības un reģionālās attīstības ministrija**  (04.11.2019. atzinums)  1.priekšlikums  Lūdzam noteikumu projekta tekstā lietot vienoto terminoloģiju un izmantot vārdu “tīmekļvietne”, nevis interneta vietne. | **Ņemts vērā**  Noteikumu projekta teksts precizēts vārdi “interneta vietne” aizstājot ar vārdu “tīmekļvietne” |  |
|  | Par noteikumu projekta izvērtēšanu un precizēšanu | **Vides aizsardzības un reģionālās attīstības ministrija**  (04.11.2019. atzinums)  3. priekšlikums  Lūdzam izvērtēt iespēju un noteikumu projektā paredzēt, ka izmaksas valdes locekļu atlases procesā attiecībā uz personāla atlases konsultantu piesaisti sedz kapitāla daļu turētājs vai Koordinācijas institūcija, nevis kapitālsabiedrība. | **Nav ņemts vērā**  Ne PKC kā koordinācijas institūcijai, ne kapitāla daļu turētājam nav piešķirts papildu finansējums šādām funkcijām |  |
|  | Par noteikumu projekta precizēšanu | **Iekšlietu ministrija**  (01.11.2019. atzinums)  2.priekšlikums  Projekta sākotnējās ietekmes novērtējuma ziņojuma (anotācijas) I sadaļas 2. punktā (7. lpp.) ir norādīts, ka nominācijas komisija lēmumus pieņem, pamatojoties uz vērtēšanas rezultātiem, bet, ja vairāki kandidāti iegūst vienādu vērtējumu, lēmumu pieņem ar vienkāršu balsu vairākumu. Ja balsis sadalās līdzīgi, tad izšķirošā ir nominācijas komisijas vadītāja balss.  Taču vēršam uzmanību, ka atšķirībā no šobrīd spēkā esošajos Ministru kabineta 2015. gada 1. decembra noteikumos Nr. 686 “Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome” noteiktā projektā nominācijas komisijas rīcība, ja vairāki kandidāti iegūst vienādu vērtējumu, nav reglamentēta.  Līdz ar to nav saprotams, vai nominācijas komisijai situācijā, kad vairāki kandidāti iegūs vienādu vērtējumu, lēmums būs jāpieņem ar vienkāršu balsu vairākumu vai kā citādāk. Ņemot vērā minēto un lai nodrošinātu tiesisko noteiktību, nepieciešams precizēt projektu. | **Ņemts vērā**  Skatīt precizēto anotāciju |  |
|  | Par anotācijas precizēšanu | **Vides aizsardzības un reģionālās attīstības ministrija**  (04.11.2019. atzinums)  2.priekšlikums  Lūdzam precizēt anotācijas I sadaļas 1.punktā minēto Publiskas personas kapitāla daļu un kapitālsabiedrības pārvaldības likuma 37. panta desmito daļu, norādot daļu ar vārdiem, nevis skaitļiem. | **Ņemts vērā**  Anotācija precizēta |  |
|  | Par anotācijas precizēšanu | **Satiksmes ministrija**  (05.11.2019. atzinums)  4.priekšlikums  Anotācijas I sadaļas 10.punktā noteikts, ka personāla atlasei jāpiesaista personāla atlases konsultanti un minēts, ka tas jādara *lielo*kapitālsabiedrību gadījumā. Ierosinām precizēt skaidrojumu, jo saskaņā ar Kapitāla daļu likuma 31.panta trešo daļu šī prasība iestājas, ja izpildās Kapitāla daļu likuma 78.panta otrās daļas nosacījumi (rādītāji ir atšķirīgi). | **Ņemts vērā**  Anotācija precizēta |  |
|  | Par anotācijas precizēšanu | **Ekonomikas ministrija**  (15.11.2019. atzinums)  Vienlaikus izsakām priekšlikumu anotācijā ievērot vienotu stilistiku un lietot vienveidīgu terminoloģiju. Piemērām, pašlaik anotācijā vairākās vietās tiek lietots termins “koordinācijas institūcija” un arī vienlaikus tiek lietota abreviatūra “PKC”. | **Ņemts vērā**  Anotācija precizētā |  |
|  | Priekšlikums par vadlīniju izstrādāšanu | **Ekonomikas ministrija**  (15.11.2019. atzinums)  Papildus aicinām izstrādāt vadlīnijas, kas noteiktu kārtību, kādā veicama valdes vai padomes locekļa iepriekšējā pilnvaru termiņā paveiktā izvērtēšana. Šāds regulējums ir nepieciešams, lai izveidotu valstī sistēmisku pieeju un caurspīdīgumu kapitālsabiedrību padomes vai valdes locekļa iepriekšējā pilnvaru termiņā paveiktā izvērtēšanā, lai pieņemtu objektīvu un vispusīgi izvērtēju lēmumu par to, vai attiecīgais padomes vai valdes loceklis būtu virzāms atkārtotai ievēlēšanai attiecīgajā amatā uz nākamo pilnvaru termiņu. | **Ņemts vērā.**  PKC nodrošinās vadlīniju papildināšanu ar attiecīgu informāciju |  |

|  |  |
| --- | --- |
| Atbildīgā amatpersona |  |

Dzintra Gasūne

|  |
| --- |
| (par projektu atbildīgās amatpersonas vārds un uzvārds) |
| Kapitālsabiedrību pārvaldības nodaļas vadītāja |
| (amats) |
| 670828921 |
| (tālruņa numurs) |